Ana səhifə » KİVDF » Bölgələrdə payızlıq taxıl əkini uğurla davam edir\nAzərbaycanda ərzaq təhlükəsizliyinin daxili istehsal hesabına təmin olunması istiqamətində həyata keçirilən tədbirlərin miqyası kifayət qədər genişlənməkdədir. Belə ki, bu gün ölkənin bir sıra rayonlarında aqroparkların salınması, intensiv bağçılıq və üzümçülük təsərrüfatlarının genişləndirilməsi, istixana komplekslərinin tikilməsi, taxılçılığın inkişafı daxili tələbatın ödənilməsi ilə yanaşı, yeni ixrac imkanları yaradır. Ötən dövrdə kənd təsərrüfatı məhsullarının tədarükü, saxlanması və satışı infrastrukturunun yaradılması əhalinin ilboyu keyfiyyətli yerli məhsullarla təminatında mühüm rol oynayır, istehlak bazarında qiymətlərin sabitliyini təmin edir.\nQeyd olunmalıdır ki, Prezident İlham Əliyevin 25 avqust 2008-ci il tarixli müvafiq Sərəncamı ilə “2008-2015-ci illərdə Azərbaycan Respublikasında əhalinin ərzaq məhsulları ilə etibarlı təminatına dair Dövlət Proqramı” qəbul edilib. Dövlət başçısının 2014-cü il yanvarın 16-da imzaladığı “Kənd təsərrüfatı və ərzaq məhsulları bazarının fəaliyyətinin təkmilləşdirilməsi sahəsində əlavə tədbirlər haqqında” Sərəncamda respublikanın ərzaq təhlükəsizliyi ilə bağlı qəbul edilən Dövlət Proqramının icrası sahəsində əlavə tədbirlərin görülməsi, kənd təsərrüfatı məhsullarının ixracının artırılması, aqrar sahədə istehsalçıların və istehlakçıların maraqlarının qorunması, ərzaq bazarının səmərəli fəaliyyətinin təşkil edilməsi ilə bağlı qarşıya mühüm vəzifələr qoyulub.\nO cümlədən bu gün yeni əkin sahələrinin salınması, bir sıra yeni torpaqlarda meliorativ tədbirlərin görülməsi yenidən aktuallaşıb. Azərbaycan Prezidenti İlham Əliyevin Sədrliyi ilə keçirilən Nazirlər Kabinetinin 2017-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunan iclasında ölkə Prezidenti bildirib: “Bu il nəzərdə tutulub ki, 150 min hektar yeni sahəyə suyun verilməsi təmin edilsin və biz bu hədəfə çatmalıyıq. Gələn il isə ən azı bu günə qədər suvarılmayan, yaxud da suvarılması lazımi səviyyədə olmayan 100 min hektar sahəyə yeni kanallar çəkilməlidir ki, bu proses daha da sürətlə getsin. Beləliklə, suvarılan torpaqların həcmi hər il artacaq. Bu da, təbii ki, özlüyündə kənd təsərrüfatının sürətli inkişafını təmin edəcək. Çünki bu gündən sonra, - əslində bu məqsəd, bu vəzifə əvvəlki dövrlərdə də qarşıya qoyulmuşdur, - kənd təsərrüfatının intensiv inkişafı təmin edilməlidir”.\nHazırda kənd təsərrüfatı bitkilərinin yığımı davam edir. Oktyabr ayının 1-nə kimi dənli və dənli paxlalı bitkilərin (qarğıdalısız) əkin sahəsinin 99,7 faizi, yaxud 938,2 min hektarı biçilib və həmin sahələrdən 2 milyon 683,8 min ton məhsul götürülüb.\nDövlət Statistika Komitəsindən AZƏRTAC-a bildirilib ki, orta hesabla hər hektardan əldə edilmiş məhsul 28,6 sentner təşkil edib. Bundan əlavə, 28,6 min hektar dən üçün qarğıdalı sahəsindən 178,7 min ton məhsul toplanaraq, hər hektardan orta hesabla 62,4 sentner qarğıdalı dəni götürülüb. Qarğıdalı dəni nəzərə alınmaqla ölkə üzrə taxıl istehsalı 2 milyon 862,5 min ton olub.\nHazırda bölgələrdə payızlıq taxıl əkini davam edir. Bir neçə gündür Cəlilabadın taxıl sahələrində əkin kampaniyasına başlanılıb. Lizinq yolu ilə gətirilən kənd təsərrüfatı texnikalarının fermerlərə güzəştli şərtlərlə verilməsi əkinçilərin işini rahatlaşdırmaqla yanaşı, həm də sürətləndirib. Lizinq yolu ilə alınan müasir texnikadan istifadə edən fermer Sahib Əsədov bu il əkin sahəsini genişləndirərək 40 hektara çatdıracaq. Payız şumunu vaxtında yekunlaşdıran fermer artıq 10 hektar sahədə səpin aparıb. Sahələrdə əsasən yerli iqlimə uyğunlaşdırılmış toxumlar əkilir. Daha məhsuldar olduğundan fermerlər “Bərəkət” buğda növünün əkininə üstünlük verirlər. Toxumlar seleksiya üsulu ilə yetişdirilir və fermerlərə satılır.\nQeyd edək ki, taxıl əkini üçün məhsul istehsalçılarına hər hektara görə 90 manat subsidiya verilir. Onlar əkin zamanı istifadə olunan gübrələri 70 faiz güzəştlə əldə edirlər. Bu il Cəlilabadda 65 min hektar sahədə taxıl səpini proqnozlaşdırılıb.\nAğsu rayonunda isə payızlıq taxıl səpini davam edir və indiyədək 1900 hektar sahədə əkin aparılıb. Rayon İcra Hakimiyyətindən bildirilib ki, bu mühüm kampaniya üçün hər gün sahələrə 45-dək səpin aqreqatı çıxarılır. Rayonun əksər ərazilərində, o cümlədən Gəgəli, Kəndoba, Rəhimli, Bozavand və bir çox digər ərazi vahidlərində taxıl əkini daha sürətlə və mütəşəkkilliklə davam etdirilir. Qeyd edək ki, taxılçılıq rayonda aqrar sektorun aparıcı sahələrindəndir. Keçən payızda rayonda 33 min 322,4 hektarda səpin aparılmışdısa, bu il əkin sahələrinin 34 min hektara çatdırılması planlaşdırılır.\nQobustan rayonunda da payızlıq taxıl əkini kampaniyası sürətlə davam etdirilir və hər gün sahələrə 50-dən çox səpin aqreqatı çıxarılır. Rayon İcra Hakimiyyətindən bildiriblər ki, son vaxtlar yağışların törətdiyi çətinliklərə baxmayaraq, artıq 10 min hektaradək sahədə əkin aparılıb. Rayonun daha çox taxıl əkilən ərazilərində, o cümlədən Xilmilli, Cəmcəmli, Qurbanlı, Təklə ərazi vahidlərində, habelə Qobustan Bölgə Təcrübə Stansiyasında, “Qobustan rayon kənd təsərrüfatı istehsalı müəssisəsi” MMC-də və bir sıra digər yerlərdə bu mühüm kampaniya daha sürətlə, mütəşəkkil davam etdirilir. Qeyd edək ki, ötən ilin payızında 26 min hektarda səpin aparan Qobustan taxılçıları cari mövsümdə əkin sahələrini azı 27 min hektara çatdırmaq əzmindədirlər.\nCari mövsümdə Şamaxıda payızlıq taxıl əkini sahələrinin 28 min hektara çatdırılması nəzərdə tutulub. Rayon Kənd Təsərrüfatı İdarəsindən bildirilib ki, hazırda Şamaxıda payızlıq taxıl əkininin qızğın çağıdır. Hər gün sahələrə 45-50 səpin aqreqatı çıxarılır. Qısa vaxtda 4000 hektarda səpin aparılıb. Əkində əsasən “R-1” və “R-2” toxumlarından istifadə olunur. Qeyd edək ki, ötən payızda rayonda taxıl əkini sahələri 22 min 112 hektar olub. Bu il isə əkinə xeyli əlavə torpaq sahələri ayrılıb.\nCari ilin məhsulu üçün Qazax rayonunda 11 min hektar sahədə taxıl əkilib. Aqrotexniki qaydalara düzgün və vaxtlı-vaxtında əməl olunmasının nəticəsidir ki, zəmilərin hər hektarından 33,03 sentner taxıl götürülüb. Əldə edilən bu yüksək göstəricilər taxılçıları daha geniş sahələrdə əkin aparmağa həvəsləndirir.\nSahibkarlar gələn ilin məhsulu üçün 12500 hektar sahədə taxıl əkməyi qarşılarına məqsəd qoyublar. Bu məqsədə çatmaq üçün ilk gündən taxıl əkini sahələrinin şumlanmasına başlanılıb. Rayon üzrə hər gün 300-350 hektar sahənin şumu qaldırılır. Bu günə qədər isə 4355 hektar sahədə şumlama aparılıb. Şumlama ilə yanaşı, payızlıq taxıl əkininə hazırlıqla bağlı digər tədbirlər də həyata keçirilir.\nYevlax rayonunun təsərrüfatlarında da payız-tarla işləri davam etdirilir. Rayon üzrə 3440 hektar sahədə payızlıq şum qaldırılıb. 1037,7 hektarda dən və yaşıl yem üçün payızlıq bitkilər, o cümlədən 708,7 hektarda xəsil arpa, 329 hektarda dən üçün buğda və arpa səpilib. Bundan başqa, dövriyyədə olan torpaqlardan səmərəli istifadənin nəticəsi olaraq cari ilin məhsulu üçün 946,1 hektar sahədə təkrar əkin aparılıb.\nRespublikamızın ən iri taxılçılıq rayonlarından olan Şəkinin təsərrüfatlarında da 2018-ci ilin məhsulu üçün payızlıq taxıl səpininə start verilib. Kampaniyanın ilk günləri Sarıca, Qaratorpaq, Turan və digər ərazilərdə 130 hektar sahəyə arpa toxumu səpilib. Ümumiyyətlə, rayonda gələn ilin məhsulu üçün 65,5 min hektar sahədə payızlıq dənlilərin səpini proqnozlaşdırılır. Payızlıqların səpini üçün 14 min tona yaxın yüksək reproduksiyalı toxum fondu yaradılıb. İndiyədək təsərrüfatlarda 23 min hektardan çox sahədə şum aparılıb və bu iş sürətlə davam etdirilir.\nXatırladaq ki, Şəki taxılçıları ötən mövsüm 66 min 634 hektar sahədən 214 min tondan çox məhsul əldə ediblər. Taxıl istehsalı əvvəlki illə müqayisədə 21 min 568 ton artıb. Eləcə də Zaqatala rayonunun təsərrüfatlarında 2018-ci ilin məhsulu üçün payızlıq dənlilərin səpininə başlanılıb. İlk günlər rayonun Muğanlı, Bəhmətli, Dağlı və Faldarlı kəndlərinin təsərrüfatlarında 131 hektar sahəyə arpa toxumu səpilib. Bəzi təsərrüfatlarda isə artıq buğda səpininə də başlanılıb. Cari mövsümdə rayonda 11 min hektara yaxın sahədə payızlıq dənlilərin səpini proqnozlaşdırılır. Taxıl səpini üçün 3 min 650 ton yüksək reproduksiyalı toxum fondu ayrılıb. Təsərrüfatlarda, eyni zamanda, payızlıqların səpini üçün şum çıxarılması işi də davam etdirilir. İndiyədək 6 min hektardan çox sahədə şum aparılıb. Ümumiyyətlə, hazırda rayonda taxılçılıq sahəsində 2 min 700 nəfərədək sakinin məşğulluğu təmin olunub. Ötən mövsüm zaqatalalı fermerlər 10 min 758 hektar taxıl sahəsindən 34 min 320 ton məhsul götürüblər.\nDigər regionlarda olduğu kimi, Kürdəmir rayonunda da payızlıq taxıl əkini kampaniyasına mütəşəkkil hazırlıqla başlanılıb və hava şəraitinin törətdiyi çətinliklərə baxmayaraq, 2000 hektaradək sahədə səpin aparılıb. Fermerlər və fiziki şəxslər ilk günlərdən sahələrə 50-dək səpin aqreqatı çıxarıblar. Rayonun əksər ərazilərində, xüsusilə daha çox taxıl əkilən Köhünlü, Pirli, Muradxan, Yenikənd, Sığırlı, Karrar və bir sıra digər ərazi vahidlərində səpin kampaniyası daha sürətlə aparılır. Qeyd edək ki, ötən il 39 min 360 hektar sahədə payızlıq səpin aparan Kürdəmir taxılçıları cari mövsümdə əkin sahələrini 45 min hektara çatdırmaq əzmindədirlər.


Valideynlərin uşaqlarına münasibəti onların şəxsiyyət kimi formalaşmasına necə təsir edir? | Gənc Ailə\nAna Səhifə UŞAQLAR Uşaqlar və valideynlər Valideynlərin uşaqlarına münasibəti onların şəxsiyyət kimi formalaşmasına necə təsir edir?\nValideynlərin uşaqlarına münasibəti onların şəxsiyyət kimi formalaşmasına necə təsir edir?\nYetişkin insanların xarakterlərində bəzən ağıla gəlməyəcək pozuntular özünü göstərir. İnsanın hər hansı hadisəyə ilk reaksiyasında, dostları, iş yoldaşları və ailə üzvləri ilə münasibətində anormallıq olmasının səbəbi sözsüz ki, psixoloji narahatlıqdır. Bəs bunun səbəbi nədir? Və ya sualı başqa cür qoyaq: ola bilərmi ki, bu, uşaq vaxtı olan psixoloji narahatlıqların əlamətidir? Valideynlərin uşaqlarına münasibəti sonradan onların şəxsiyyət kimi formalaşmasına təsir edirmi?\nBu sualları cavablandıran psixoloq Hüseyn Xəlilov bildirdi ki, uşaq dünyaya gəlir, onun yetişməsində, böyüməsində əlbəttə ki, valideynin rolu çox böyük olur: “Uşaq dünyaya gələn zaman ailə böhranlı, gərgin, konfliktli olubsa əlbəttə ki, bu uşağın inkişafında şüuraltı olaraq öz izini göstərəcək. Ailəyə kənar müdaxilələr, natamam ailə olması, ailədə həmişə dava-dalaş olması, nəticədə ailənin boşanması uşağın normal inkişafına mənfi təsir göstərir. Çünki, bütün bunlar uşaqlarda natamam təfəkkür formalaşdırır. Uşağın emosiyaları oyanır, artıq uşaqda emosional pozuntu meydana gəlir. Davranışlarında aqresiya, özünə qapanma yaranır. Həmin uşaq da böyüdüyü zaman valideynlərindən gördüyü münasibəti istər-istəməz gələcəkdə özü də ailə quranda və yaxud iş həyatında, karyerasında özünü göstərir. Ya çox aqressiv, ya çox kobud, ya da ki çox bədbin, içinə qapalı olur. Hər şeyi hər kəslə paylaşmaq istəmir”.\n“Ailələr uşaqları ilə ciddi məşğul olmaq istəmirlər”\nAilədaxili münaqişələr olan ailədə böyüyən uşaqlarda özünə güvənin azaldığını deyən, psixoloqun sözlərinə görə, bu gələcəkdə özünü daha qabarıq göstərir: “Uşağın gələcək vizionu zəif olur, irəlini görə bilmir və ya görmək istəmir, irəliyə stimul olaraq baxmaq kimi hallar demək olar ki, uşaqda olmur. Bu əsas məsələlərdən biridir. Amma istisnalarda var. Ola bilər ki, çox yaxşı, sağlam ailədə yetişən uşaq, böyüyəndə onun da özünə görə problemləri olur. Bunlar necə yaranır? Mühitdən: oxuduğu məktəb, olduğu yerlər, ətrafındakı insanlar. Bu təsirlərdən də ola bilər. Bu hansı uşaqlara təsir edir? Əsas məsələ budur. Əsasən həssas uşaqlarda kənar təsirlər daha çox özünü göstərir. Uşaq çox həssasdırsa, sinir sistemi çox zəifdirsə, istər-istəməz kənardan olan müdaxilələr ona təsir edir. Məsələn, valideyn ona müəyyən tövsiyyələr verir, amma bir başqası ona nə isə deyəndə valideynin dedikləri qalır bir kənarda, o adamın dediklərini daha çox mənimsəyir. Bu kimi hallar uşağın gələcəyinə mənfi təsir göstərir. Nəticədə belə uşaqlar özünü həyatda tapa bilmir. Önəmli olan budur. Bugün demək olar ki, uşaqların çoxunda aqresiya, davranış pozuntuları var, məsafə saxlamaq mədəniyyətləri aşağıdır, dünya görüşləri zəifdir. Hamısı nədən irəli gəlir? Bir qrup ailələr var ki, uşaqları ilə ciddi məşğul olmaq istəmirlər”.\n“Hər bir ailənin öz psixoloqu olmalıdır”\nPsixoloq valideynlərə tövsiyyəsində dedi ki, ilk növbədə hər bir ailənin öz psixoloqu olmalıdır: “Dünyada gedən bütün proseslərə, dəyişikliklərə, inkişafa insanların yetişməsi lazımdır. Bu alınmayanda istər-istəməz insanlar özlərinin də xəbəri olmadan srtess, gərginlik yaşayırlar. İkincisi ailələrə tövsiyyəm ondan ibarətdir ki, mütləq şəkildə uşaqları ilə dialoq qursunlar. Bu çox vacindir, hətta şərtdir. Ər-arvad arasındakı dialoq da uşağa birbaşa təsir edir. Uşaqlar bunu müşahidə etdikləri zaman valideynlə məsləhətləşmək istətəyirlər. Üçüncü əsas tövsiyyəm odur ki, valideynlər çalışıb ailədə mənəvi bir hüzur yaratmalıdırlar. Bura birlikdə mütaliə, səyahət, film izləmək və s. daxildi. Bütün bunlar haqda sonradan uşaqla fikir mübadiləsi aparmaq, söhbət etmək də çox önəmli şeylərdəndir. Adi işlər kimi görünsədə olması çox faydalı, olmaması çox zərərlidir”.\nGeriSovet illərindən miras qalan dəb trendləri İrəliSumqayıtda “Servi” mebel parkı – Zövqünüzün ünvanı (FOTOLAR)


Clematis: açıq sahədə əkin və qayğı - Bahçeli çiçəklər, bitkilər və çalılar - 2022\nClematis otsa, meşəlik və çoxillik bitki. Küftəklər ailəsinə aiddir. Şimali yarımkürənin subtropik zonalarında geniş şəkildə əkilir. Yunan sözündən "klema" "bitki qalxması" deməkdir. Bağbanlar arasında mədəniyyətin digər ümumi adları: üzüm, clematis, meşə üzümü, yabanı üzüm.\nHər clematis tipi görünüşdə bənzərdir. Amma onların arasında çalılar və cücə çalıları var. Onların əksəriyyəti lianaya aiddir. Bitki kökləri: lif, pivot. Yarpaqları sadə və mürəkkəbdir, bir qayda olaraq, yaşıl, lakin bənövşəyi də var.\nLiana çiçəkləri müxtəlif çalarlarla bir çox gözəl çiçəklərlə. Bir bitki ilə bəzədilmiş dekorativ arxalar çobanlar qonaqların və qonaqların diqqətini çəkirlər. Clematis üçün açıq yerə qulluq çətin deyil. Bir çiçəyin böyüməsi hətta bir amatör çiçəkçiyə də mümkündür.\nLandşaft dizayn şəklində Clematis\nÇiçəkli çöl üzümünün iştirakı ilə bağların fotoşəkilləri, park zonaları nəzərə alınarkən təbiətdə çılpaqlığı dəstəkləmək üçün qeyri-adi həllər inkişaf etdirən mühəndislərin ixtirasını dayandırmaq olmaz.\nDüşmə sahəsinin seçilməsi və torpaq tələbləri\nYabanı üzüm yetişdirmək üçün istənilən nəticə verdi, yerin, bitki üçün torpağı müəyyən etmək lazımdır. Qurğunun layihəsi şüalanma yolu ilə külək tərəfindən partladılmamalıdır. Bitki yüngülliyi sevir - bu faktoru düşünün. Günorta saatlarında, tercihen clematis pritenyat.\nTorpağa gəldikdə, çınqıl, az qələvi, məhsuldar, yaxşı drained və döllənmiş torpaq seçmək üstünlük təşkil edir.\nBir açılış çuxurunun hazırlanması\nClematis kvadrat deşiklərdə (təxminən 60 sm) əkilir. Dərinlik təxminən eyni ölçüdə olmalıdır. Çuxurdan olan torpaq orada bir əkin qarışığı əlavə edilir:\nYetkin gübrənin 2 ədəd kovası,\n400 gr. küllər\n100 gr. zəngin və ikiqat mineral fosfat gübrələri,\nqaba qum / torf substratının bir kovası,\n200 gr. təbaşir\nBitki bahar və payızda açıq yerə əkilir. Fidanlar bir qabda olsa, qış istisna olmaqla, ilin istənilən vaxtında əkilir. Birdən əkinçilik materialının payızda əkilməsi mümkün deyil, sərin havada saxlanmalı, yaya qədər qaçan sürgünləri kəsərək nəmli, zəif torpaq ilə kökləri serpilmelidir. Yeraltı əkilməsi əvvəl qurudulmuşsa, kökləri bir neçə saat soyuq suya batırılır.\nEkilmədən əvvəl, daha əvvəl hazırlanmış quyularda, sürgünlər bərkidilmiş kəsiklər və kök bir hissəsi ilə yerləşdirilir. Kökləri düzəldilir.\nYarpaqları buraxdıqdan və ya erkən yazdan sonra payızda əkilən gül.\nBitki həyatı ilk 12 ay ərzində, bütün tumurcuqları iki qönçə qoyaraq, 25 sm kəsilir. Bu gələn il yeni tumurcuqlar yetişdirməyə imkan verəcək və mədəniyyət daha möhtəşəm olacaq.\nBir çay bir ildən çox bir bağda yetişirsə, bütün qurudulmuş, xəstəliyə uğrayan, sürgün edilən tumurcuqlardan budulur. Üzümün qalan hissəsi 10 sm qısaldılmışdır. Əgər çəmənliklər iki dəfə bir mövsüm çiçəklənərsə, budama bir az fərqlidir. Bu halda, sağlam tumurcuqlar 1/2 ilə kəsilir və zədələnmiş və qurudulmuş baza altında kəsilmişdir.\nBir məhsulun budaması üçün standart bir üsul var: bir şut yarımda kəsilir, ikincisi kəsilir, onda iki qönçə vardır. Belə manipulyasiyalar bütün kollarla həyata keçirilir. Bu üsul sayəsində, açıq sahədə olan çılpaq çalılar tüylü və yaxşı işlənmiş olacaq.\nLozinkanın inkişaf etməsi üçün xüsusi dəstəklər icad edilmişdir. Tez-tez çiçəklər arxa, fan quruluşu, piramidalar şəklində dizaynda tapıla bilər.\nBaza üçün əsas tələb - etibarlılıq və quraşdırılması asanlığı. Dəstək köməyi ilə çılpaqlığın həssas sümükləri qırılmayacaq, çiçəyin inkişafı və tam böyüməsini təmin edən birləşdirilə bilər.\nEn yaygın destek növü kemerdir. Bu artan mövsüm boyunca çiçəklənən məhsullar üçün quraşdırılmışdır.\nAktiv çiçək böyüməsi zamanı qidaya torpağa gətirin. İlk qönçələrin gəlməsiylə, paltar payızınadək çıxarılır. Bitki yetişdirmək üçün ayda bir dəfə yemək kifayətdir.\nQeyd edək ki, açılışdan sonra ilk il, mədəniyyət ümumiyyətlə döllənməmişdir. Çələyin əkilməsi zamanı çuxurda olan bütün lazımi elementləri aldığı üçün.\nBitkilər üçün mükəmməl bir gübrə çiyələk üçün bir hazırlıqdır. Çörək ətini nəmləndirdiyiniz düz sudan da istifadə edə bilərsiniz. Və ya mağazada hazır bir məhsul al.\nBaharın gəlməsi ilə qış tətilindən sonra clematis mis sulfatla qarışıq bir təbaşir həlli ilə tökülür. Bir həll hazırlamaq çətin deyil: bir kilo təbaşir və 200 qrama 15 litr su əlavə olunur. mis sulfat. Bütün maddələr köçürülür. Tuşa yarım qaçaq sürətlə bitki suyu.\nVəhşi üzümün "yaşayış yerini" dəyişdirmək istəyirsinizsə, bil ki, sentyabr ayında payızda nəql etmək üstün olar. Çiçək diqqətlə mədəndən külli miqdarda 2 süngü və ya daha çox qazma qazanaraq yerdən çıxarılır. Kökləri düzəldilir və kol yeni bir yerə sürüklənir. Açıq torpaqda taxıl əkilməsi bütün qaydalara uyğun olaraq həyata keçirilir: gübrə, yaxşı suvarma, qazma.\nKlematisli xəstələr də payızda yenidən qurulmalıdırlar. Çiçəyin bütün kök sistemi yerdən diqqətlə yuyulur. Qazma çuxuru dezinfeksiya edən maddələrin qarşısını almaq üçün müalicə olunur. Əkinlikdən sonra, yerin ətrafındakı yerə külçə səpilir.\nÇılpaq taxıl, toxum və ya "Çin təbəqəsi" üsulu ilə payız və yazda yayılır.\nToxum yetişdirmə üsulu, yeni rənglərdən sıralanan materialların istifadəsini nəzərdə tutur. Yanvar ayında əkin edilən böyük toxumlar daha uzun müddətə cücərirlər. Crayons mart ayında əkilir: ilk güllələnmiş tumurcuqlar 14 gün görünür. Toxumları əkmək üçün eyni nisbətdə torf, qum, torpaq hazırlanmışdır.\nMeşə üzümləri payızda süründürülür. Bu heyvandarlıq üsulunun əsas qayğısı, çılpaq çovğun 5 ildən çox olmalıdır. Sürgünlər prischepy kəsdi. Onlar 2 böyrək meydana gəlməlidir. Kasıq bir böyümə təşviqçisi ilə yuyulur. Dəsgahlar konteynerə yerə göndərildikdən sonra, zirzəmidə yıxılaraq, baharın başlanğıcına qədər orada saxlayırlar.\nTorpağın hər zaman nəm olduğundan əmin olun, temperatur 0 ° C-də olmalıdır. Fevral ayının son günlərində paltarlar 10-15 ° C temperatur rejiminə malik bir otaqa köçürülür. Mart ayında sapa kiçik kələmlər görünəcək. İstixanada səmərəlilik. Fidan 10 sm böyüdükdə, alt yarpaqları aktiv kök böyüməsi üçün çıxarılır. Fidan May ayında torpağa əkilir.\nÇin təbəqələrinin metodu ən asan hesab olunur:\nTorpaq ətrafında torpaq qazmaq.\n6 sm dərinlikdə bir boşluq qazanaraq torpağı kəsin.\nXəndəkdə seçilmiş kökləri bir neçə nöqtədə sadə bir tellə basaraq çıxarın.\nYetkin gübrə və nəm torpaq, qarışıq, sürgünün üstünə səpilir.\nProsesin ucu səthdə olmalıdır.\nBu üsul payızda istifadə olunur. Buna görə qışda izolyasiya yeri yalıtılır. Yazda izolyasiya edilir. Mikrobun gəlməsi ilə, təbəqənin ətrafındakı yer mulched edir. Sentyabr ayında, böyüdülmüş fidan qalıcı bir yerə qayıdır, qazılır.\nYılın müxtəlif dövrlərində açıq sahələrdə qarışıqlara qulluq\nGec payızın gəlməsi ilə "gözəl" perezimuet necə qayğı olmalıdır. Qışdan əvvəl quru havalarda bütün yarpaqlar çıxarılır. Bir çiçəyin boyununda hər bir kolun altında yetkin gübre kovası üzərinə tökülən bir mis sulfatın 2% həll yolu ilə müalicə olunur. Bundan sonra, üzüm 10-15 sm yüksəkliyə qum ilə spud kül (250 qr Perakka).\nClematis bushunun istiləşməsinə ehtiyacı varsa, quru yarpaqları üstündə yerləşdirilir (kürənin pəncələri, doğranmış köpük) və bir qutu ilə örtülür. Mədəniyyət ətrafında hava yaymaq üçün, küləkdən uzaqlaşmır ki, bir daş və ya kərpic ilə basaraq, bir kətil qutusuna qoyulur.\nBaharın gəlməsi ilə qoruyucu "quruluş" çıxarılır. Çəkərlər yavaş-yavaş qaldırır, dəstələrdə uzanır.\nKultivasiya çətinliyi, xəstəliklər və qarışıqların zərərvericiləri\nLozinka ən azı digər mədəniyyətlərə məruz qalır. Verticel wilting bilinən bir xəstəlik sayılır. Diqqət etmək çox sadədir: sürgünün üstündə yarpaqları təsirlənir.\nXəstəlik aşkar edildikdə bütün təsirlənən sürgünlər kəsilir. Tufanın özü yaxşı bir potasyum permanganat həlli ilə sulanır. Clematis müalicə olmadan ölə bilməz.\nÇöl üzümün yarpaqlarında tez-tez bakterial nekroz görünür. Mis sulfat (1%) istifadə edərək xəstəliyə qarşı mübarizə.\nBitki üçün başqa bir dəhşətli xəstəlik pas (yapraklar qəhvəyi çiçəklərlə örtülmüşdür). Xəstəliyin qurumasından qurtulmaq, kökləri deformasiya olunur. Kalium permanganatın zəif bir həllini istifadə edərək kolun müalicəsi üçün. Bitki tamamilə püskürüb, bütün yoluxmuş yarpaqlar çıxarılır.\nÇılpaqların zərərvericiləri arasında çiçəyin köklərini təsir edən nematod fərqli ola bilər. Problem odur ki, həşərat yalnız bütün bushları bağdan silməklə məhv edilir. Xəstəliyin qarşısını almaq üçün, bir çalı satın almadan əvvəl kökləri yoxlayın. Nematod tapılarsa, dərhal təsirlənmiş mədəniyyəti çıxarın, əksinə parazit bağa yayılacaq. Üzümün böyüdüyü yer həmişə zərərvericinin bütün yumurtalarını öldürmək üçün qaynar su ilə müalicə olunur.\n6 m-ə qədər inkişaf etmiş, yaxşı inkişaf etmiş kökləri olan böyük kol. Bu növ clematis Lanuginoza və Vititsella keçərək əldə edilmişdir. Yarpaqları mürəkkəbdir. Qönçələr təkdir, bəzən 3 parça toplanır. Şişkinlik kokusuzdur. Ağ rəng istisna olmaqla, hər hansı bir kölgə yaradır. Çiçəyin diametri 20 sm-ə çatır, 8 sm-ə qədər çiçəkləri olan növlər var. Uzun və möhtəşəm kol çiçəkləri.\nClematis Fərqioides "SummerSnow"\nİdmansız və güclü liana. 7 m-ə qədər böyüyür, iyul-sentyabr aylarında kütləvi olaraq kiçik krem inflorescences ilə qırılır, düşən qarın illüziyası yaranır. Akşamları şirin aroma kokuyor. Sərbəst kopardı.\nDüşük artan clematis çeşidi. Hündürlükdə yarım metr qədər böyüyür. Bu, ağ rəngli çiçəklərlə, solğunlu bənövşəyi çiləmə üsulu ilə, zəng şəklində yüngül bənövşəyi mərkəz ilə xarakterizə olunur. İyundan sentyabr ayına qədər çiçəklənir.\nCopyright 2022 \_ Bitkilər haqqında onlayn jurnal \_ Clematis: açıq sahədə əkin və qayğı


Bu gün 500 azərbaycanlı Xarkovdan Lvova yola salınıb – İstiqlal.az\nAna Səhifə/Gündəm/Bu gün 500 azərbaycanlı Xarkovdan Lvova yola salınıb\n01 Mart 2022 15:57\nİlk öncə qeyd etmək istərdik ki, Xarkov şəhərində vəziyyət gərgin olaraq qalmaqdadır. Buna baxmayaraq Azərbaycanın fəxri konsulluğu öz fəaliyyətini davam etdirir. Bu gün səhər saatlarından etibarən 500 nəfər həmvətənimiz Xarkov şəhərindən Lvov şəhərinə yola salınıb. Lvov şəhərindən vətəndaşlarımızın Ukrayna-Polşa sərhəddini keçmələrinə köməklik göstəriləcək.\nNazir Türkiyə-Azərbaycan universitetinin yaradılmasından danışdı - yenilənib


Posted on : Digər sahələr 07/09/2019\nBu gün günün ikinci yarısında Londonda yerli vaxtla saat 16:00-dan 18:00-dək Nigeriya şiələrinin rəhbəri və İslam Hərəkatının lideri Şeyx İbrahim Zəkzakiyə dəstək askiyası keçiriləcək.\nTashaio.com İQNA-a istinadla xəbər verir ki, aksiya "London İslami İnsan Hüquqları Komissiyası"nın təşəbbüsü ilə keçiriləcək.\nQeyd edək ki, Nigeriya şiələrinin lideri və İslam Hərəkatının rəhbəri Şeyx İbrahim Zəkzakinin barəsində yayılan tibbi məlumatdan sonra dünyanın müxtəlif yerlərində fəaliyyət göstərən siyasi və insan haqları fəalları dəstək aksiyaları keçiriblər.\nŞeyx İbrahim Zəkzaki 2015-ci ildə öz evində Nigeriya silahlı qüvvələrinin hücumuna məruz qalıb. Bu hücumda özü və xanımı həbs edilib, tərəfdarları qətliam olunublar. Hazırda dörd ildir ki, qanunsuz olaraq həbsdə saxlanılır. Nigeriya ali məhkəməsi onun barəsində bəraət hökmü çıxarsa da dövlət hökmu icra etməkdən boyun qaçırır.


Azərbaycanda koronavirusla mübarizə üçün 20 milyon manat ayrılacaq\n14:38 19 mart 2020\n“Bildiyiniz kimi, koronavirus xəstəliyi dünya gündəliyinin bir nömrəli məsələsidir. Artıq Ümumdünya Səhiyyə Təşkilatı pandemiya elan edibdir və bəyan edibdir ki, pandemiyanın mərkəzi Avropa məkanıdır”.\nAPA-nın xəbərinə görə, bunu Prezident İlham Əliyev Novruz bayramı münasibətilə Azərbaycan xalqına təbrikində deyib.\nDövlət başçısının sözlərinə görə, bu xəstəliyin geniş yayılması onu göstərir ki, hətta inkişaf etmiş ölkələr onun qarşısını ala bilmirlər: “Bu xəstəliyə qarşı heç bir dərman, vaksin yoxdur və nə vaxt olacaq, heç kim bilmir. Ona görə bu xəstəliyin məhdudlaşdırılması və yayılmaması üçün biz bəri başdan, ən ilk günlərdən praktik addımlar atmağa başlamışıq. Mənim göstərişimlə yanvarın 24-dən Nazirlər Kabineti yanında Operativ Qərargah yaradılmışdır. Bu qərargah 24 saat işləyir, bütün dövlət qurumlarının fəaliyyətinə rəhbərlik edir, xəstəliklə bağlı bütün işləri nəzarətdə saxlayır və bu işləri əlaqələndirir. Ciddi tədbirlər görülmüşdür. Biz Ümumdünya Səhiyyə Təşkilatı ilə yanvarın 24-dən yeni əməkdaşlıq formatı çərçivəsində işləməyə başlamışıq. Onları ölkəmizə dəvət etmişik. Onların tövsiyələrinə riayət edərək ölkəmizdə çox ciddi tədbirlər görmüşük. Təsadüfi deyil ki, Ümumdünya Səhiyyə Təşkilatının nümayəndələri mart ayında Azərbaycana gələrək, vəziyyətlə tanış olaraq bildirdilər ki, Azərbaycan rəhbərliyi koronavirusun yayılmaması üçün çox önəmli və təsirli tədbirlər görür. Bu, həqiqətən də belədir.\nBildiyiniz kimi, bütün uşaq bağçaları, məktəblər, ali məktəblər bağlandı. Kütləvi tədbirlərin keçirilməsi qadağan edildi. Martın 14-dən xüsusi davranış qaydaları tətbiq edildi və ictimaiyyətə bu məsələ ilə bağlı kifayət qədər məlumat verilir. Xəstəliklə, onun yayılması və nəticələri ilə bağlı mənim göstərişimlə vətəndaşlara müntəzəm olaraq bütün məlumatlar verilir. Karantin tədbirləri görülür, yeni laboratoriyalar alınıbdır. Qısa müddət ərzində ən müasir dörd laboratoriya alınıb gətirilib və hazırda bizim laboratoriyalarımızın sayı 10-a çatıb. Lazım olarsa, əlavə laboratoriyalar alınacaqdır. On xəstəxana xüsusi rejimdə işləyir. Bu xəstəxanalar ölkəmizin müxtəlif bölgələrində yerləşir, o cümlədən Bakı şəhərində. Bu xəstəxanalarda həm xəstələrin müalicəsi aparılır və həm də karantin tədbirləri görülür”.\nPrezident qeyd edib ki, bir çox ölkələrlə gediş-gəliş artıq məhdudlaşdırılıb, demək olar ki, tamamilə aradan qaldırılıb: “Bir çox aviareyslər ləğv edildi, sərhədlərimizin bağlanması istiqamətində əməli addımlar atıldı, elektron vizaların verilməsi dayandırıldı və xəstəliyin geniş yayıldığı ölkələrdən Azərbaycana insanların gəlməsi qadağan edildi. Bütün bu tədbirlər əminəm ki, öz müsbət təsirini göstərəcək. Bizim əsas məqsədimiz bu xəstəliyin Azərbaycanda yayılmamasıdır. Buna nail olmaq üçün təkcə dövlət tərəfindən görülən tədbirlər kifayət deyil. Dövlət nə lazımsa edir, vəsait ayırır. Martın əvvəlində bu xəstəliklə mübarizə üçün 10 milyon manat vəsait ayrıldı. Bu gün bəyan edirəm, Prezidentin ehtiyat fondundan əlavə 20 milyon manat ayrılacaq ki, həm bu xəstəliyə qarşı mübarizə daha təsirli olsun, eyni zamanda, koronavirus xəstələrinə qulluq edən həkimlərin maddi təminatı daha da yüksək olsun. Biz bunu da nəzərə alırıq”.


“Mehriban Əliyeva çox böyük işlər görüb” Marja.az - Azərbaycanın iqtisadi xəbərlər saytı\n“Mehriban Əliyeva çox böyük işlər görüb”\n“Bu gün mənim sərəncamımla Mehriban Əliyeva Azərbaycan Respublikasının birinci vitse-prezidenti vəzifəsinə təyin edilib. Mehriban Əliyeva uzun illərdir, ölkənin ictimai-siyasi, mədəni həyatında mühüm və fəal rol oynayır, Yeni Azərbaycan Partiyasının sədr müavinidir".\nBunu bu gün Təhlükəsizlik Şurasının iclasında Azərbaycan prezidenti İlham Əliyev deyib.\nDövlət başçısı bildirib ki, Yeni Azərbaycan Partiyası ölkənin aparıcı siyasi qüvvəsi, Cənubi Qafqazın ən böyük partiyasıdır: "Bu gün Yeni Azərbaycan Partiyasının üzvlərinin sayı 700 min nəfərə yaxınlaşır. Mehriban Əliyeva 2005-ci ildən Milli Məclisin deputatıdır və deputat kimi çox böyük işlər görüb. Təmsil etdiyi dairənin sosial-iqtisadi problemlərinin həlli işində çox mühüm addımlar atıb, seçicilərlə daim təmasdadır. Eyni zamanda deputat kimi çox geniş beynəlxalq fəaliyyəti də var. Bu fəaliyyət nəticəsində müxtəlif ölkələrdə qazandığımız dostların sayı artıb. Mehriban Əliyeva 2004-cü ildən Heydər Əliyevin adını daşıyan Fondun prezidentidir. Fond onun rəhbərliyi altında nəinki Azərbaycanın, regionun ən böyük və nüfuzlu ictimai təşkilatına çevrilib. Heydər Əliyev Fondunun çoxşaxəli fəaliyyəti Azərbaycan xalqı tərəfindən yüksək qiymətləndirilir. Fondun təşəbbüsü ilə bir çox önəmli layihə, proqram həyata keçirilib. Onların arasında xüsusilə “Yeniləşən Azərbaycana yeni məktəb Proqramı” qeyd edilməlidir. Məhz bu Proqram nəticəsində son 13 ildə ölkəmizdə 3 mindən çox məktəb əsaslı təmir olunub, yaxud yenidən tikilib”.\nPrezident İlham Əliyev qeyd edib ki, Heydər Əliyev Fondunun dəstəyi ilə minlərlə insan tibbi müalicə ilə təmin edilib: “Bir çox halda bu məsələlər ictimaiyyət üçün açıqlanmır. Fondun fəaliyyəti məhz bu məqsədi güdür ki, ehtiyacı olan insanlara yardım etdin, imkan daxilində ən az müdafiə olunan vətəndaşlara öz dəstəyini göstərsin. Fondun mədəniyyətlə, incəsənətlə bağlı layihələri mədəni, ənənəvi, tarixi irsimizin qorunması işində əvəzolunmaz rol oynayıb. Milli sərvətimiz olan muğamın yenidən inkişafı və beynəlxalq arenaya çıxması Fondun və Mehriban Əliyevanın şəxsi təşəbbüsü sayəsində mümkün olub. Azərbaycanda keçirilən muğam müsabiqələri artıq həyatımızın ayrılmaz hissəsinə çevrilib. Muğam bizim mədəni sərvətimizdir və gənc nəslin tərbiyə olunmasında milli-mənəvi dəyərlər xüsusi rol oynayır. Bu baxımdan belə təşəbbüslər çox böyük ictimai məna daşıyır. Eyni zamanda dünya miqyasında muğamın məhz Azərbaycan sənəti kimi təqdim olunmasında Heydər Əliyev Fondunun böyük rolu olub”.\nDövlət başçısı nəzərə çatdırıb ki, Heydər Əliyev Fondu dünyada Azərbaycanlı bağlı çoxsaylı təqdimat, tədbirlər keçirib: “Çoxsaylı tədbirlər nəticəsində dünya ictimaiyyəti Azərbaycanın müasir, dinamik inkişaf edən ölkə, eyni zamanda Azərbaycan xalqının öz tarixi köklərinə çox bağlı xalq olmasını daha da anlayıb. Mehriban Əliyeva Milli Olimpiya Komitəsinin üzvü və İcraiyyə Komitəsinin üzvüdür. Onun bu fəaliyyəti də təqdirəlayiqdir. Ölkəmizdə keçirilmiş bir neçə qlobal tədbirin təşkilində Mehriban Əliyeva xüsusi rol oynayıb. 2012-ci ildə "Eurovision" Mahnı Müsabiqəsinin yüksək səviyyədə keçirilməsi məhz onun yüksək təşkilatçılığı ilə mümkün olub. 2015-ci ildə Birinci Avropa Oyunlarının da yüksək səviyyədə keçirilməsi Təşkilat Komitəsi və Təşkilat Komitəsinin rəhbəri Mehriban Əliyevanın fəaliyyəti nəticəsində mümkün olub. Bu Oyunları Yay Olimpiya Oyunları səviyyəsində keçirmək böyük nailiyyətdir. Birinci Avropa Oyunları tarixdə ən yüksək səviyyədə keçirilmiş mötəbər idman oyunu kimi qalacaq. Təsadüfi deyil ki, bu il IV İslam Həmrəylik Oyunlarının keçirilməsi də Mehriban Əliyevaya həvalə edilib, Təşkilat Komitəsinin sədri odur. Əminəm ki, İslam Həmrəylik Oyunlarını da yüksək səviyyədə keçirəcəyik”.\nPrezident vurğulayıb ki, Mehriban Əliyevanın beynəlxalq aləmdə yüksək nüfuzu var: “Məhz öz fəaliyyəti nəticəsində o, bir çox ölkənin ən yüksək dövlət mükafatları və ordenləri ilə təltif edilib. 10 ildən artıqdır ki, YUNESKO və İSESKO-nun xoşməramlı səfiridir. Dünyada ikinci belə şəxs yoxdur ki, bu iki mötəbər təşkilatın xoşməramlı səfiri olsun. Bu, eyni zamanda onun dinlərarası, mədəniyyətlərarası dialoqa verdiyi töhfə ilə bağlıdır. Bu töhfə ölkəmizin siyasətinin təzahürüdür. Çünki bu gün Azərbaycan sivilizasiyalararası dialoqa ən çox töhfə verən ölkələrdən biridir. YUNESKO və İSESKO-nun xoşməramlı səfiri kimi Mehriban Əliyeva bu işə çox önəmli töhfələr verir. 2015-ci ildə Birinci Avropa Oyunlarının keçirilməsində göstərdiyi xidmətə görə Mehriban Əliyeva Azərbaycan dövlətinin ən ali mükafatı olan Heydər Əliyev ordeni ilə təltif edilib.\nBu çoxşaxəli fəaliyyət, eyni zamanda uğurlu fəaliyyət mənim bu qərarı qəbul etməyimdə əsas rol oynayıb. Eyni zamanda Mehriban Əliyeva çox peşəkar, bilikli, təcrübəli, prinsipial, həm də çox xeyirxah insandır. Təsadüfi deyil ki, Azərbaycan xalqı ona çox böyük sevgi və rəğbətlə yanaşır. Bütün bu sadaladığım amilləri nəzərə alaraq, mən bu qərara gəldim. Bu gün Mehriban Əliyevanın həyatında yeni dövr başlayır. Əminəm ki, o, bundan sonra da ölkənin inkişafına öz dəyəli töhfəsini verəcək. Bu təyinat münasibəti ilə onu təbrik edir və yeni-yeni uğurlar arzulayıram”.\n"Bu gün mənim sərəncamımla Mehriban Əliyeva Azərbaycanın Birinci vitse-prezidenti vəzifəsinə təyin edilib. Mehriban Əliyeva uzun illərdir ki, ölkəmizin ictimai-siyasi həyatında, mədəni həyatında fəal rol oynayır".\nBunu fevralın 21-də Təhlükəsizlik Şurasının iclasında Azərbaycan Prezidenti İlham Əliyev deyib.\nMehriban Əliyevanı Təhlükəsizlik Şurasının üzvlərinə təqdim edən dövlət başçısı bildirib: "Mehriban Əliyeva Yeni Azərbaycan Partiyasının sədr müavinidir. Bu partiya ölkəmizin aparıcı siyasi qüvvəsidir, Cənubi Qafqazın ən böyük partiyasıdır. Bu gün Yeni Azərbaycan Partiyasının üzvlərinin sayı 700 minə çatır. Mehriban Əliyeva 2005-ci ildən Azərbaycan Milli Məclisinin deputatıdır. Depuat kimi çox böyük işlər görüb. Təmsil etdiyi dairənin sosial-iqtisadi problemlərinin həlli işində böyük addımlar atıb".\n21 Fevral 2017 , 14:25


İlham Əliyev: “İki il ərzində pambığın yığımını 6 dəfə artıra bilmişik” | Report.az\nİlham Əliyev: “İki il ərzində pambığın yığımını 6 dəfə artıra bilmişik”\nİlham Əliyev: “İki il ərzində pambığın yığımını 6 dəfə artıra bilmişik” “Pambıqçılıqla məşğul olan insanların sayı 200 minə yaxınlaşır”\n26 Mart , 2018 13:44\nBakı. 26 mart. REPORT.AZ/ “İki il ərzində Azərbaycanda pambığın tədarükü 35 min tondan 207 min tona çatıb. Yəni, pambığın yığımını altı dəfə artıra bilmişik. Bu da son hədd deyil”.\n“Report” xəbər verir ki, bunu Prezident İlham Əliyev Bərdədəki Mədəniyyət Mərkəzində keçirilmiş pambıqçılığın inkişafı məsələlərinə dair respublika müşavirəsində deyib.\n“Biz dövlət xətti ilə böyük həcmdə müasir texnika almışıq, - 500-ə yaxın pambıqyığan kombayn, - onların böyük hissəsi artıq alınıb. Digər texnika - Azərbaycanda istehsal olunan traktorlar, eyni zamanda, xarici texnika, qoşqular. Dünən mən Bərdədə də texnikanın bir hissəsi ilə tanış olmuşam. Bu məqsədlər üçün böyük vəsait ayrılır. Gübrə ilə təminat yaxşılaşır. Azərbaycan dövləti bu sahəni də demək olar ki, öz üzərinə götürüb, 70% güzəştlə gübrələr verilir. Bu sahədə əldə edilmiş uğurlara baxmayaraq, biz daha da ciddi işləməliyik. Gübrələrin keyfiyyəti daha yaxşı olmalıdır, bu sahəyə də böyük diqqət göstərilir.\nSon illərdə meliorasiya sahəsində böyük layihələr icra edilib. On minlərlə hektar torpaqda meliorativ tədbirlər görülüb. O cümlədən, Bərdə rayonunda və digər rayonlarda bu sahəyə də çox böyük vəsait ayrılıbr və digər kompleks tədbirlər görülüb. Pambıqçılığın inkişafı ilə bağlı mərkəzləşdirilmiş idarəetmə sistemi yaradılıb. Prezident Administrasiyası, yerli icra orqanları, şirkətlər, fermerlər, zəhmətkeşlər artıq bir nöqtəyə vuraraq yaxşı nəticələrə imza atıblar. İki il ərzində əldə edilmiş rəqəmlər bunun ən yaxşı göstəricisidir”, - o qeyd edib.\nBundan başqa, dövlət başçısının sözlərinə görə, Azərbaycanda pambıqçılığın inkişafı ilə bağlı on minlərlə yeni iş yeri yaradılıb: “Bütövlükdə son illərdə pambıqçılıqla məşğul olan insanların sayı 200 minə yaxınlaşır. Bu insanların böyük əksəriyyəti işləmirdi, ancaq bu gün işlə təmin olunurlar. Əlbəttə ki, bu, xüsusən bölgələrdə işsizliyin aradan qaldırılması istiqamətində çox ciddi sosial sahədir. Mən əvvəlki çıxışlarımda da bunu qeyd etmişəm, bu gün də qeyd etmək istəyirəm, bizim üçün pambıqçılığın inkişafında əldə edilmiş nəticələr arasında məhz sosial amil ön plandadır. İş yerlərinin yaradılması əsas vəzifəmizdir, biz buna da nail ola bilmişik”.\n“Eyni zamanda, pambıqçılıq çox gəlirli sahədir və yaxşı gəlir gətirir. Pambıqçılıq ixracyönümlü sahədir. İxrac üçün bazarları axtarmağa ehtiyac qalmır, birjalarda satılır. Pambıqçılıq emal sənayesinə böyük təkan verir. İndi pambıqtəmizləmə zavodları işləyir. Onların əlbəttə ki, daha da böyük səmərə ilə işləməsi haqqında danışacağıq. Ancaq bu sahəyə də təkan verildi. Eyni zamanda, bunun yerli istehsala böyük dəstəyi oldu. Çünki biz indi özümüz həm pestisid istehsal edirik, Azərbaycanda heç vaxt pestisid istehsal olunmurdu. Keçən ildən başlayaraq pestisid istehsal etməyə başlamışıq. Bu il Sumqayıtda böyük gübrə zavodu fəaliyyətə başlayacaq. Özümüzü gübrələrlə təmin edəcəyik. Artıq Azərbaycanda suvarma texnikasının istehsalı təşkil olunub. Bu texnikanın istifadəsi nəticəsində biz məhsuldarlığı artıra bilərik. Mingəçevir şəhərində Yüngül Sənaye Parkı yaradılıb. Mən bu barədə əvvəlki müşavirələrdə öz sözlərimi demişəm, fikirlərimi bildirmişəm. Bütün lazımi tapşırıqlar verilib. Bu ilin fevral ayında Mingəçevirdə Yüngül Sənaye Parkının iki yeni müəssisəsi fəaliyyətə başlayb. O müəssisələrdə 700-dən çox insan işləyir və 20 min ton iplik istehsal olunacaq. Bu da əvvəlki dövrdə istehsal olunan ipliyin demək olar ki, yarısıdır. Əgər Azərbaycanda pambıqçılıq sürətlə inkişaf etməsəydi, bu müəssisələrə də ehtiyac qalmazdı. Çünki bu fabriklər ancaq daxili xammal əsasında uğurla fəaliyyət göstərə bilər”, - İ.Əliyev əlavə edib.\nRus versiyası Президент Азербайджана: Мы смогли увеличить урожай хлопка в шесть раз за два года


Azərbaycanın müxalifət bloku yeni birlik modeli axtarır\nSiyasət 15 Fevral 2010 12:38 (UTC+04:00)\nAzərbaycanın bir neçə müxalifət partiyasının təmsil olunduğu blok yeni birlik modeli axtarır.\n"Parlament seçkilərində iştirak etmək üçün yaradacağımız birliyin formatı ilə bağlı digər partiyalarla məsləhətləşmələr aparırıq", - bazar ertəsi Trend -a "Azadlıq" blokunda təmsil olunan Vətəndaş və İnkişaf Partiyasının (VİP) sədri Əli Əliyev bildirib.\nƏliyevin sözlərinə görə, hazırda yeni yaradılacaq seçki blokunun prinsipləri müzakirə edilir.\n"Prinsiplər müəyyənləşdirildikdən sonra buna uyğun bütün digər təkliflər müzakirəyə çıxarıla bilər", - partiya sədri əlavə edib.\nOnun fikrincə, deputatlığa irəli sürüləcək namizədlərin siyahısı yalnız blok yaratmaq ideyası baş tutandan sonra gündəmə gələcək.\n"Azadlıq" blokunun özünün apardığı mübarizə xətti var. Bizim prinsipial, ardıcıl olaraq yürütdüyümüz siyasi xətt mövcuddur və bloka daxil olan üç partiya həmişə buna sadiq qalıb", - Əliyev vurğulayıb.\nO deyib ki, parlament seçkiləri əhəmiyyətli bir siyasi proses olduğundan "Azadlıq" blokuna daxil olan partiyaların da iştirakı ilə yaranacaq seçki blokunun digər qüvvələrin hesabına gücləndirilməsi vacibdir. "Buna görə də ümumi proseslərə fayda verə biləcək seçki formulunun müəyyənləşdirilməsi ilə məşğuluq", - partiya sədri xatırladıb.\nƏliyev yeni birlik alınmasa belə, "Azadlıq" blokunun parlament seçkilərində iştirak edəcəyini bildirib.\n"Bu son variantdır. Amma çalışacağıq ki, yaradacağımız bloka yalnız "Azadlıq"da təmsil olunan partiyalar deyil, digərləri də cəlb olunsun", - VİP sədri vurğulayıb.


Cəlilabad baş həkiminin “ninza”ları kimdi?\nwww.XALQXEBER.az » Bölgə » Cəlilabad baş həkiminin “ninza”ları kimdi?\nCəlilabad Mərkəzi Rayon Xəstəxanası qəssabxana xidmətinə və rayon bazarına çevrilməkdədir\nBu ilin martında rayonun Qarazəncir kənd sakini Hüsaməddin Əhmədovun çap olunan tənqidi və real faktlara söykənən məqaləsi mənzərəni çılpaqlığı ilə tam ifadə edir.\nH.Əhmədov baş həkim İlham Əliyevin rayon səhiyyəsini nə kökə saldığını yazısında açıb ağardıb.\nKənd sakini öz ailə üzvünün başına gətirilən müsibətləri təsvir etmişdi. Sitat: “Təkcə qılıncı çatışmayan qadınların öndə gələni, “pulumuzu verin (ətraf rayon xəstəxanalarında “muştuluğumuzu verin” deyirlər), qızınız oldu” - deyə kükrəyəndə, artıq başım məndən on kilometrlərlə aralıdaydı.\nHara, necə düşdüyümün fərqinə varmadan, bir anlıq bu cür murdar məxluqların sifətinə doğulmuş qardaşım balasının gələcəyini (təki Allah yaxşıya yazsın) fikirləşib də, özümdən qeyri-iradi qışqırdım: tərbiyyəsizlər, mərifətsizlər, şərəfsizlər...\nÜzlərini çirkli mələfələrin altında gizlətmiş “ninza”-qadınlar pərən-pərən oldular. Qardaşım boynumu qucaqlayıb, məni sakitləşdirməyə çalışdı: “səbrli ol qardaş, gəlinə ya uşağa xətər yetirər bu qansızlar!”\nBəli, təkcə bu sətirlərdə İ.Əliyevin Cəlilabad səhiyyəsini necə idarə etdiyi qışqırtı ilə bəyan olunur.\nAmma nədənsə, belə tənqidlərdən nəticə çıxarmaq, RMX-dakı problemləri aradan qaldırmaq əvəzinə, baş həkim tənqidləri qulaqardı edir, nöqsanları yazan medianı sıxma-boğmaya salır, jurnalistləri təhqir etməkdə xüsusi imtiyazı olduğunu düşünür.\nMəsələn, Palitika.Az-da çap olunmuş tənqidi materialdan sonra, baş redaktor Xəyyam Salmanzadə qarşı tərəf olaraq ittihamları cavablandırmaq üçün baş həkimə zəng etmişdi.\nİ.Əliyev isə “mənə heç kim bata bilməz, əcəb eləmişəm, qələt edir, p.. yeyir o ictimai fəal” və s. nalayiq sözlər işlədib.\nBu səviyyəsinin sahibi olan birinin baş həkim vəzifəsində işləməsi səhiyyəyə, Hipokrata, nazir Oqtay Şirəliyev adına rüsvayçılıqdır.\nAmma gəlin görək kənd sakini H.Əhmədov nələr yazmışdı: ““nöş qanını qaraldırsan, cərraha 400 manat vermişik, hər şey yaxşı olacaq, inşallah” - sözləri belə vecimə toxunmadı.\nƏhval-ruhiyyəmi bərpa edib yenidən “qəssabxan”aya qalxdım. Uşaqların anası məni bir kənara çəkib dedi: - “Nədən özünə zülm edirsən?\nSən aşağı düşəndən sonra qardaşların həmin qadınların ciblərini necə lazımdı doldurub, könüllərini xoş etdilər.\nSəsin və sözün tükəndiyi məkandır Cəlilabad Mərkəzi Rayon Xəstəxanası. Məhz bu məkanda ananın 9 ay qarnında gəzdirdiyi uşağı atasına 1000 manata satırlar.\nSonrası məlum, müvafiq sənədlər təqdim ediləcək və ananın adına 99 manat “süd pulu” təyin ediləcək ki, həmin məbləğin də yarıdan çoxu “Doğum haqqında şəhadətnamə”yə, icra nümayəndəliyinin arayışına, yol puluna, təyinat verənə, bankın kassirinə çatacaq”.\nSəhiyyə Nazirliyi Cəlilabad kimi strateji bir rayonun səhiyyəsinə həssas yanaşmasa, getdikcə vəziyyət ağırlaşacaq.\nBaş həkim bu müddət ərzində göstərdiyi fəaliyyətlə nazir O.Şirəliyevin adını batırıb, əhalinin Cəlilabad səhiyyəsinə olan inamını, etibarını məhv edib.\nBu iddiaları bir mətbuat, xəbər portalı səsləndirmir. Faktlar və yerli sakinlərin təqdim etdikləri, çıxışları göz qabağındadır.\nElə H.Əhmədovun yazdığı məqalə kifayət edir ki, İ.Əliyevin baş həkim kimi baş “vəzifəsi”nin və “ninza”larının işinin nədən ibarət olduğunu təsəvvür edəsən.\nYenidən həmin məqalədən bir parça nümunə: “Artıq “mal və can bazarı” arasındakı neytral zonadayam, yəni pilləkənlərdə. Yadıma “İRAN BAZARI” Ticarət Mərkəzi düşür.\nQətiyyən inanmağım gəlmir ki, hal-hazırkı şərtlər daxilində, bu Ticarət Mərkəzinin aylıq qazancı Cəlilabad Mərkəzi Rayon Xəstəxanasının günlük qazancı qədər olsun.\n“Mal bazarı”, yəni cərrahiyyə şöbəsi xəstəxananın ən strateji məkanıdır: “qəssabxana”sı 2-ci, palataları 3-cü mərtəbədə yerləşir.\n“Qəssabxana”nın foyesinə daxil olmağımla yaxınlarımın gizləndikləri xəlvəti yerlərdən çıxaraq ətrafımı sarmağı bir oldu”.\nCəlilabad Mərkəzi Rayon Xəstəxanasına giriş Polikilinika Şöbəsindən başlayır. Həmişə olduğu kimi şöbədə yenə qələbəlikdir.\nPensiya sənədi və şəkər dərmanı nizamlayan həkimlər, tibb bacı-qardaşları fırlayıb tələyə sala biləcəkləri müştəri axtarışındadırlar.\nHəm foyedə, həm də bəzi kabinetlərdə gedən razborkaları da sezməmək mümkün deyil. Məğzi, Babaxanın şöbəsində nəinki it yiyəsini, heç yiyə də itini tanımır.\nBir az irəlidə laboratoriyadır. Laboratoriyanın dar dəhlizində ət-ətə yapışmış insanlar səbrlə analiz verəcəkləri vaxtı gözləyirlər.\nŞəxsiyyət vəsiqəsi alanlar üçün qan analizi 2 manatdırsa, rəsmi nigaha girmək istəyənlər müvafiq sənədi əldə etməkdən ötrü minimum 10-20 manatlarından keçməlidirlər.\nPulunu ver, ismi-şərifini yazdır yeni ailə quranların siyahısına. Görünür, Mərkəzi Xəstəxananın rəhbərliyi mental məsələlərdə çox mərhəmətlidir.\nOnların məntiqinə görə, bir izdivac ki, Allahın əmri, peyğəmbərin izni ilə gerçəkləşir, - vərəm, hepatit, spid və sair kimi xəstəliklər, bu izdivacı əngəlləməməlidir”.\nVəssalam, buyursun, prezidentin uğurlu siyasətinə, göstərişlərinə kölgə salan adaşı biabırçı fəaliyyətinə dair bu faktlara münasibət bildirsin. Biz isə qərəzsiz olaraq onun da mövqeyini çap etməyə hazırıq.


Göyçay rayonunda Nizami Gəncəvinin 875 illik yubileyi qeyd olunub - AZƏRTAC – Azərbaycan Dövlət İnformasiya Agentliyi\nGöyçay, 12 yanvar, Şahnəzər Bəşirov, AZƏRTAC\nGöyçay rayonunda dahi Azərbaycan şairi və mütəfəkkiri Nizami Gəncəvinin 875 illik yubileyi qeyd edilib.\nAZƏRTAC xəbər verir ki, “Şair dühasının sönməz işığı” adlı ədəbi-bədii gecənin iştirakçıları əvvəlcə Göyçay rayon Mərkəzi Kitabxanasında dahi söz ustadı ilə bağlı hazırlanmış kitab və rəsm əsərlərindən ibarət sərgi ilə tanış olub. Sonra şairə həsr edilən video slayd nümayiş etdirilib.\nYubiley tədbirində çıxış edənlər görkəmli şairin zəngin həyat yolu və yaradıcılığından söhbət açıblar. Natiqlər N.Gəncəvinin Şərq və dünya ədəbiyyatındakı yeri və mövqeyi, poemalarının bədii məziyyətləri, humanist ideyaları barədə danışıblar. Bildirilib ki, Nizami Gəncəvinin yaşadığı illər, qələmə aldığı poemalar 800 il bundan əvvəl Şərq, o cümlədən Azərbaycan intibahının qızıl səhifələrini təşkil edir. O, bəşəriyyətin bədii söz aləminə "Xəmsə” adlı xəzinə verməklə milli və bəşəri dəyərlərin tamamilə yeni bir mənzərəsini yaradıb.\nYubiley gecəsində orta məktəb şagirdləri Nizami Gəncəvinin qəzəllərini söyləyib, skripkaçı Gəray Məmmədli böyük şairin “Sənsiz” romansını, kitabxananın əməkdaşı Arzu Rəhimova isə tarın müşayiəti ilə “Sevgili canan” romansını ifa edib.\nAZERTAG.AZ :Göyçay rayonunda Nizami Gəncəvinin 875 illik yubileyi qeyd olunub


Məşhur YAP-çı: ”Siraqəddin Cabbarovdan məni qoruyun” – Şok video » Korrupsiya.org\n02 sen 2019, 10:21\nBütün bunlar alınmayanda məhkəməyə əl atmağa hazırlaşır. Siraqəddin Cabbarovun məqsədi nədir, bilmirəm, mənə "gün verir, işıq vermir”.\n– "Yaxşı” mənada o dəyişib ki, gələndən pul yığmaqla məşğuldur. Sabirabad üçün heç bir iş görməyib. Direktorlardan pul yığdırır. Hər gün maşın dəyişir, amma gözü doymur.\nOnun I müavini Həsən Həsənovun Binəqədidə, Badamdarda, aeroport yolunda evləri var, rayondakıları hələ demirəm. Bu adamın rayonda adı "Qəmlo”dur. Cabbarov da "kərbəlayı İsmayıl” kimi özünü aparır.\nMənə deyir ki, nədən narazısan, oğlun "Dost” mərkəzdə işləyir, özün pensiya alırsan. Bunu deməyin özü ayıbdır.\nAmma Cabbarov obyektini yerlə-yeksan elədi. O bədbəxt də stress keçirdi, yolda başı yerə dəydi, qəfildən öldü. İnsanları bax belə-belə məhv edirlər. İndi də Sabirabada "qan uddurmağa” gəlib.\nAvropa çempionatında 4-cü qızıl medalı qazandıq 13 apr 2019, 13:01\nBakı metrosunda işıqlar söndü 20 avq 2019, 13:00\nBir kampaniyanın izi ilə: Cəlilabad təhsilini kimlər və niyə hədəfə alıb? 20 may 2019, 13:52


Azərbaycanlıların geyim TƏRZİ - SOSİUM - Fins.az\nAzərbaycanlıların geyim TƏRZİ\nDəb həyatın və ya mədəniyyətin müəyyən sahəsində qəbul olunmuş tərzin müvəqqəti hökmranlığıdır. Müəyyən bir müddət ərzində cəmiyyətdə məşhur üslub və ya geyim, fikir, davranış, etiket, həyat tərzi, incəsənət və s. özünü göstərə bilər. Bu baxımdan dəb sahəsində hər cəmiyyətin özünəməxsus özəlliyi var. Məsələn, hansısa cəmiyyət sırf Qərb mədəniyyətinə, geyim tərzinə üstünlük verdiyi halda, digər qisim Şərqə meylli ola bilər.\nMaraqlıdır, Azərbaycan dəbi Qərbə yoxsa Şərqə meyllidir?\nTanınmış modelyer Gülnarə Xəlilova açıqlamasında bildirib ki, Azərbaycanda həm Şərq, həm də Qərb mədəniyyətinə üstünlük verənlər var:\n“Lakin təkcə Azərbaycanda deyil, bütün dünyada bu gün daha çox Qərb geyim mədəniyyətinə meyllilik hiss olunur. Əslində ən gözəl geyinən həmişə Şərq insanları olub. Qərbdə dəbkeşlər, dizynerlər çoxdur. Əlbəttə Şərqdə də var. Sadəcə bəzən Qərb tərəfi bazara diktə edə bilir. Artıq azərbaycanlı dizaynerlər də geyimlə, dəblə bağlı öz fikirlərini söyləyirlər. Digər tərəfdən xarici getdiyimiz zaman insanların gündəlik geyimə önəm vermədiyini müşahidə edirik. Qərb insanları tədbirlərdə, hansısa özəl günlərdə buna fikir verirlər. Onlar gündəlik həyatda isə daha çox rahat üsluba üstünlük verir, bər-bəzəkdən, makiyajdan, geyimləri çətinləşdirən məqamlardan çox istifadə etmirlər. Bu baxımdan parıltını, göz oxşayan geyimləri Şərq insanlarında, o cümlədən azərbaycanlılarda görürük”.\nG.Xəlilova qeyd edib ki, son illərdə azərbaycanlılar geyim məsələsində öz üzərlərində çalışır və zövqlü görünməyə cəhd edirlər:\n“Bilirsiniz, hər bir ölkənin dəbindən söz açarkən bunu bütün insanlara şamil edə bilmərik. Yeri gələndə Qərbdə də gündəlik geyimlərə diqqətlə yanaşan insanlar mövcuddur. Lakin biz əksəriyyəti nəzərə alırıq. Düzdür, istisnalar hər zaman olur. Amma düşünürəm ki, Azərbaycan xalqı həm vizual olaraq gözəldir, həm də Şərq mədəniyyətinin nümunəvi təmsilçisidir.\nMən çox istəyərdim ki, gündəlik həyatımız dəbdə olan və zövqlü geyimlərdən istifadə edək. Azərbaycanlıların əksəriyyəti gündəlikdə xəzdən istifadə edirlər.\nBizdə təbii xəzlərə bağlılıq var. İstərdim ki, bunu az görüm. Çünki bu gün fərqli geyimlər, müxətlif parçalardan istifadə edilərək hazırlanan paltarlar, gödəkçələr var. Ümumiyyətlə son illərdə insanlar öz üzərlərində çalışır və zövqlü, maraqlı görünməyə cəhd edirlər. Bu da sevindirici haldır”.\nModelyer düşünür ki, geyim seçimində təbəqə deyil, zövq önəmli rol oynayır:\n“Çox zaman insanlarımız dəbdə olan geyimləri almaq istəyirlər. Mən hər zaman dəbdə olan geyimləri geyinmirəm. Çünki bu gün dəbdə olan geyimləri artıq beş-altı il bundan qabaq istifadə etmişəm. Mənim bu gün geydiyim hələ beş il sonra dəbdə olacaq. Bu dizaynerlərə məxsus bir şeydir və Allah tərəfindən verilən istedaddır. Məsələn, mən hər zaman toplumdan fərqli görünməyə çalışmışam. Fərqli olmaq, qeyri-adi geyimdən, zinyət əşyalarından istifadə etmək demək deyil. Bunu yanlış başa düşən dizaynerlər də var. Yəni onlar fərqliliyi başqa cür düşünürlər.\nAmma söhbət geyimdən gedirsə, təbəqə deyil, zövq önəmli rol oynayır. Bir insan adi parçadan elə geyim tikdirə bilər ki, digər bahalı paltarlardan daha gözəl olar. Elə insanlar var ki, kifayət qədər imkanı var, istədiyi geyimi ala bilər, amma zövq kasadlığı var. Ümumiyyətlə geyimləri düzgün seçmək lazımdır”.


Bakıda moped və motosiklet sürücülərindən özbaşınalıq — VİDEO\nSOSİAL 19 apr 2021, 23:14\nBakıda yol hərəkəti qaydasını kobud şəkildə pozan moped sürücüləri günü-gündən artmaqda davam edir. Paytaxtın Abbasqulu ağa Bakıxanov prospektində moped və motosiklet sürücülərinin qayda pozuntularını videoya çəkən oxucu, həmin görüntüləri redaksiyamızın elektron ünvanına göndərib.\nDemokrat.az Avtosfer.az-a istinadən xəbər verir ki, sözügedən prospektdə hərəkət edən moped sürücüsü yol polislərinin gözü qarşısında əks istiqamətə çıxaraq axına qarşı hərəkət edib.\nProspektin digər hissəsində isə iki motosiklet sürücüsü səkiyə çıxaraq yüksək sürətlə hərəkət etməyə başlayıb.\nVelosiped, moped və motosiklet sürücülərinin saymazyana hərəkət edərək qaydaları pozması və məsuliyyətdən kənarda qalması, digər sürücülərdə qıcıq yaradır. Qanunvericilikdə bütün hərəkət iştirakçıları üçün məsuliyyət tədbirləri nəzərdə tutulsa da, təəssüf ki, mexaniki nəqliyyat vasitələrinin sürücülərindən başqa digər sürücülər məsuliyyətə cəlb edilmir. Buna görə də həmin sürücülərdə arxayınlıq yaranaraq özbaşınalıq etməkdə davam edirlər.


Fuad Muradov: Heydər Əliyevin fəaliyyətini bu gün hər bir Azərbaycan vətəndaşı hiss edir\n21:08 12 Dekabr 2015\nÜmummilli lider Heydər Əliyevin fəaliyyətini bu gün hər bir Azərbaycan vətəndaşı hiss edir. Bunu Trend-ə Milli Məclisin Gənclər və idman komitəsinin sədri Fuad Muradov deyib.\nO bildirib ki, ümummilli lider Heydər Əliyevin ölkəmizin bu gün bu səviyyədə olmasında çox böyük rolu olub: “Heydər Əliyevin Azərbaycanda hakimiyyətə qayıdışından sonra Azərbaycanda bütün sahələrdə, o cümlədən gənclər sahəsində həm inkişaf baş verib, həm də uzunmüddətli perspektiv açılıb. Ulu öndərimizin ilk fərmanlarından biri Gənclər və İdman Nazirliyinin yaradılması ilə bağlı oldu. 1996-cı ildə Azərbaycan gənclərinin ilk forumu keçirildi. Ulu öndər özü həmin forumda iştirak edib gənclərimizin fikirlərini öyrənərək, Azərbaycan gənclərinin gələcək inkişafının təməlini qoyaraq həmin forumların silsilə şəklində həyata keçirilməsinə nail oldu. Əslində, o zaman dövlət siyasətinin əsas hissəsi kimi Azərbaycanda gənclər siyasəti formalaşmağa başladı. Həmin siyasət bu gün də davam etdirilir”.\nUlu öndərin sərəncamı ilə hər il 2 fevral tarixinin Azərbaycanda Gənclər Günü kimi qeyd edildiyini deyən F.Muradov deyib ki, bu gün Azərbaycan Prezidenti İlham Əliyev tərəfindən həyata keçirilən gənclər siyasəti model kimi bir çox ölkələrdə qəbul olunub.\nDeputatın sözlərinə görə, bu gün Azərbaycan gənclərinin vətənpərvərlik ruhunda böyüməsinin, onların peşə və bacarıqlarının artırılması istiqamətində işlərin görülməsinin təməli ulu öndər tərəfindən qoyulub: “Ulu öndərin də böyüklüyü o idi ki, gənclərə hər zaman etimad göstərirdi. O hər zaman gəncləri irəli çəkərək, onlara etimad göstərərək, müxtəlif ictimai işləri həvalə edərək bir nümunə yaradırdı. Bu gün bu siyatət Prezident İlham Əliyev tərəfindən uğurla davam etdirillir. Azərbaycanda gənclərin öz imkanlarını göstərməsinə həmişə şərait yaradılıb”.\nFuad Muradov Heydər Əliyevin fəaliyyətini bu gün hər Azərbaycan vətəndaşı hiss edir


Görkəmli dirijor və bəstəkar, SSRİ Xalq artisti, Sosialist Əməyi Qəhrəmanı, Azərbaycan və SSRİ Dövlət mükafatları laureatı Niyazinin (Niyazi Zülfüqar oğlu Tağızadə-Hacıbəyov; 1912-1984) anadan olmasının 109-cu ildönümü ilə bağlı avqustun 20-də sənətkarın mənzil-muzeyində tədbir keçirildi.\nTədbiri giriş sözü ilə Azərbaycan Musiqi Mədəniyyəti Dövlət Muzeyinin direktoru, Əməkdar mədəniyyət işçisi Alla Bayramova açaraq diqqətə çatdırdı ki, muzeyin kollektivi Fəxri xiyabanda maestronun məzarını ziyarət edib. Niyazini Azərbaycan xalqının milli sərvəti kimi səciyyələndirən direktor dedi ki, onun adı hər zaman böyük ehtiramla anılır: “O, nəinki Azərbaycanın, eyni zamanda bütün Türk dünyasının musiqi mədəniyyətinin inkişafında xidmətləri olan şəxsiyyətdir. Bu günlərdə Heydər Əliyev Fondu “Əbədi imzalar” layihəsi çərçivəsində Niyazinin əsərlərindən ibarət 7 məcmuə çap etdirərək sənətkarın mənzil-muzeyinə hədiyyə edib. “Əbədi imzalar” layihəsi Heydər Əliyev Fondunun prezidenti Mehriban Əliyevanın təşəbbüsü ilə 2019-cu ildən həyata keçirilir və Azərbaycan mədəniyyətinə, milli mədəni və mənəvi dəyərlərimizin qorunub saxlanılmasına, təbliğ olunmasına çox dəyərli töhfədir. Layihədə Azərbaycan bəstəkarlıq məktəbinin altı görkəmli nümayəndəsinin – Asəf Zeynallı, Niyazi, Cövdət Hacıyev, Qara Qarayev, Fikrət Əmirov və Vasif Adıgözəlovun musiqi külliyyatı 71 məcmuədə nəşr olunub. Onların hər biri ayrı-ayrılıqda musiqi tariximizdə ilklərə imza atmış bəstəkarlardır”.\nAlla Bayramova onu da diqqətə çatdırdı ki, “Əbədi imzalar” toplusunda nəşr olunan əsərlərin bir çoxu ilk dəfə işıq üzü görür: “Topluda yer alan bəzi əsərlər sovet dövründə dərc olunsa da, nəşrlərin əksəriyyətində ciddi çap səhvləri var idi. Buna görə də həmin musiqi materiallarının hamısı bir daha ciddi redaktə prosesindən keçib. Eyni zamanda Azərbaycanda, həm də xarici ölkələrin arxivlərində əsərlərin notları araşdırılıb. Bəstəkarların əlyazmaları ilə müqayisələr aparılıb və ən uğurlu variantlar seçilərək yenidən nəşr edilib.\nÇıxışdan sonra konsert proqramı təqdim olundu. Respublika və beynəlxalq müsabiqələr laureatları Nərmin və Şirin Əmiraslanovaların fortepianoda müşayiəti ilə Sevinc İbrahimovanın ifasında Ü.Hacıbəylinin “Leyli və Məcnun” operasından müqəddimə və II pərdəyə giriş, Niyazinin “Xosrov və Şirin” operasından Şirinin ariyası, Cahangir Cahangirovun “Gül camalın”, Hacı Xanməmmədovun “Surəti canan görünür” və Ağabacı Rzayevanın “Könlüm” qəzəl-romansları səsləndirildi. Çıxışlar alqışlarla qarşılandı.\nQeyd edək ki, həmin gün Niyazinin Mənzil-Muzeyində “açıq qapı” günü elan edilmişdi. Gün ərzində muzeydə maestro haqqında çəkilmiş sənədli filmlər, eləcə də videokonsertlər və Niyazinin musiqi müəllifi olduğu ekran əsərləri nümayiş olunub.\nMədəniyyət.- 2021.- 25 avqust.- S.5.


Qarabağı birlikdə inşa edəcəyik - Türkiyə Prezidenti .\n16 İyun 2021 16:28 Turkustan.info\nTurkustan.info-nun məlumatına görə, bunu Türkiyə Prezidenti Rəcəb Tayyib Ərdoğan Milli Məclisin xüsusi iclasında çıxışı zamanı deyib.\n“Şuşa bu gün öz mədəniyyəti ilə ayağa qalxır. Cıdır düzündə təşkil edilən Xarıbülbül festifalı dünyaya verilən açıq bir mesaj idi. Şuşanın gələcəkdə Türk dünyasının paytaxtı olmasını görməkdən məmnun olarıq. Dünyanın 4 tərəfindən olan türk sənət adamlarının Şuşaya gəlməsi Şuşaya gözəl bir salam olardı” – deyə, Ərdoğan əlavə edib. (modern.az)


“Kasımpaşa” futbol komandasının baş məşqçisi istefa verib - İki sahil\n“Kasımpaşa” futbol komandasının baş məşqçisi istefa verib\nTürkiyənin “Kasımpaşa” futbol komandasının baş məşqçisi Mustafa Dənizli vəzifəsindən istefa verib.\n2018-ci ildən bu vəzifədə çalışan 70 yaşlı təcrübəli mütəxəssis çempionatda yüksək yerləri tutmaq məqsədinə nail olmadığı üçün istefa verdiyini bildirib.\nQeyd edək ki, İstanbul təmsilçisi 32 turdan sonra Türkiyə Superliqasında 38 xalla 13-cü pillədə qərarlaşıb. Sonuncu turda “Kasımpaşa” komandası “Kayseripor”a səfərdə 1:2 hesabı ilə məğlub olmuşdu.\nM.Dənizli əvvəllər Türkiyə milli komandasının, eləcə də Azərbaycanın “Xəzər Lənkəran” klubunun baş məşqçisi işləyib.


“Biz Çaykəndi və 32 kəndi ermənilərdən geri aldıq” — Ayaz Mütəllibovdan SENSASİON MÜSAHİBƏ '; // item += '\nAzərbaycanın keçmiş prezidenti Ayaz Mütəllibovun “Ölkə.Az” xəbər portalına müsahibəsi:\n– Ayaz müəllim, bir neçə gün öncə tanınmış analitik, yazıçı Tahir Cəfərli sizin prezidentliyiniz dövründə Boris Yeltsin tərəfindən Azərbaycan ərazilərinin Rusiya, İran, Türkiyə və Ermənistan arasında 4 yerə bölünməsi ilə bağlı məxfi planın olduğunu iddia edib. Bu nə qədər doğrudur?\n– İlk olaraq qeyd edim ki, həmin tanınmış analitik, yazıçı Tahir Cəfərlinin mənim köməkçim olması haqqında saytınızda getmiş informasiya düzgün deyil. Tahir müəllim öz araşdırmaları ilə ictimaiyyət tərəfindən tanınan və oxunan bir alimdir.\nKonkret sizin sualınıza gəldikdə isə bildirim ki, 1991-ci il dekabr ayının 8-də Belarusiyada, 3 respublika – Rusiya, Ukrayna və Belarusiya rəhbərliyi - Yeltsin, Kravçuk, Şuşkeviç arasında danışıqlar nəticəsində SSRİ adlı dövlət ləğv olunaraq əvəzində MDB adlı qurum yaradıldı. İlk əvvəl ora daxil olan ölkələrin sayı 3 idi. Bir müddət keçdikdən sonra mənə məlumat çatdı ki, dekabr ayının 25-də Qazaxstanın o vaxtki paytaxtı Almatı şəhərində MDB tərkibinin genişləndirilməsi ilə əlaqədər keçmiş sovet respublikalarının iştirakı ilə yığıncag keçiriləcək. Mən Nursultan Nazarbayevlə əlaqə saxlayıb bir ev sahibi kimi niyə Azərbaycan rəhbərliyinin dəvət olunmamasının səbəbi ilə maraqlandım. O da öz növbəsində bu səlahiyyətin onda olmaması və bu məsələ ilə Boris Yeltsinə müraciət etməyimi bildirdi. Təbii ki, bu işdə bir müəmma olduğunu hiss etdim. Necə ola bilərdi ki, bütün respublikalar, hətta Ermənistan ora dəvət aldığı halda, Azərbaycan kənarda qalmışdı. Bunun səbəbinin həmin vaxtlar Boris Yeltsinin yaxın ətrafının ermənipərəst mövgeyi ilə bağlı olması bizə məlum idi. Bu işdə xüsusilə Gennadi Burbulis canfəşanlıq edirdi.\nMDB rəhbərlərinin görüşü 1991-ci il dekabr ayının 25-də olduğundan, mən və Sabir Hacıyev bir gün əvvəl, yəni ayın 24-ü Almatıya uçduq. Həmin gün Baş Nazirlərin görüşü keçiriləcəkdi. Sabir Hacıyevi həmin görüşə göndərdim ki, nə baş verdiyindən məlumatımız olsun. İclası Gennadi Burbulis aparırdı və Sabir Hacıyevin haqlı olaraq, “niyə Azərbaycan nümayəndiliyi bu görüşə dəvət olmayıb” sualına Burbulis cavab tapa bilməmişdi. Səhəri gün saat 09:30 mən qəflətən iclas keçirilən zala daxil olanda hamı çaşqınlıq içində qaldı. Ən çox narahat olan, vurnuxan Boris Yeltsin və Levon Ter-Petrosyan oldu. Orada yalnız bir nəfərin mənim gəlişimdən xəbəri var idi. O da Ukrayna rəhbəri Kravçuk idi. Çünki mən Nazarbayevdən sonra Yeltsinə deyil, məhz ona zəng vurdum. Çünki Boris Yeltsinin Azərbaycana qarşı mövqeyi məlum idi, onunla danışmağa dəyməzdi. Kravçuk yeni yaradılmış MDB-nin ideya müəlliflərindən biri olduğuna görə, ondan Azərbaycan rəhbərliyinin görüşdə iştirak tələbini irəli sürdüm və o da etiraz etmədi. Zala daxil olub Kravçukun yanındakı kresloya əyləşdim. Yeltsin narahatçığını gizlədə bilməyib, üzünü Belorusiyanın rəhbəri Şuşkeviçə tutub dedi: "Azərbaycan prezidentini bu görüşə kim dəvət edib?" Şuşkeviçdə üzünü mənə tutub dedi: "Ayaz Niyaziç, biz belə qərara qəlmişik ki, Azərbaycanın bizim qurumda təmsil olunması hələ məqsədə uyğun deyil. Çünki sizin ərazinizdə müharibə gedir, millətlər arası münaqişə var. Bizdə istəmirik ki, Sovet İttifaqından qalmış qara bir səhifə yenicə yaradılmış MDB kimi qurumun ayağına yazılsın!"\nGuya MDB-dəki respublikalar başqa planetdən gəlmişdilər. Bu təxribatı görüb mən artıq qəzəbimi cilovlaya bilmədim və ayağa qalxıb üzümü birbaşa Yeltsinə tutaraq əsəbi halda dedim: "Lap yaxşı, demək belə çıxır ki, öz var-dövlətini, övladlarını sizin dövlətinizi qorumaqdan ötrü qurban vermiş Azərbaycanı problemli bir ölkə kimi indi özünüzə yaraşdırmırsınız? Amma Azərbaycanın torpaqlarında qan tökən erməni ekspedisiya korpusunun rəhbəri Levon Ter-Petrosyanı yanınızda otuzdurub Ermənistanı müdafiə edən bir qurum yaradırsınız! Belə olan təqdirdə mən bu iclası tərk edib və bayırda gözləyən media nümayəndələrinə yaxınlaşacam! Sizin əsl niyyətinizin nə olduğunu və Azərbaycana qarşı nə tələ qurduğunuzu bütün dünyaya elan edəcəm! Azərbaycanın haqq səsini ölkə rəhbəri kimi dünya ictimaiyyətinə çatdıracam və sonrakı hadisələrə Boris Nikolayeviç siz şəxsən cavabdehsiz! Necə ola bilər ki, Azərbaycanın nefti hesabına faşistlərə qalib gələ bilirsiz, amma vətənimin torpaqlarına göz tikmiş xain qonşu Ermənistan prezidenti ilə qardaş olub bizə qarşı koalisiya qurursunuz! Budurmu sizin sovet xalqlarının dostluq və qardaşlıq amilinə münasibətdə həmişə öz sədaqəti ilə fərqlənmiş canını, malını əsirgəməmiş xalqıma çox sağ olunuz?"\nBu etirazı görən Yeltsin bir kəlmə demədən dərhal Şuşkeviçə göstəriş verdi: "Azərbaycanıda o siyahıya daxil edin!"\nSonra rəhbərlər media ilə görüşmək üçün o biri zala daxil oldular. Burdada Yeltsin rahatlaşmayıb soruşdu: "Axı Mütəllibovu bu görüşə kim dəvət edib?" Bu yerdə Kravçuk cavab verərək dedi: "Mənlə razılaşdırılıb ki, Azərbaycan prezidenti bu görüşdə iştirak etsin".\nBu görüşdən təqribən bir neçə gün sonra MDB-nin növbədən kənar iclasında, mən Yeltsinin qarşısında Sovet ordusundan Azərbaycanın payına düşən silahların verilməsi tələbini qaldırdım.Yeltsinin rəsmi protokol göstərişi ilə 1992-ci il fevral ayının əvvəllərində SSRİ müdafiə nazirinin müavini Qromov və dəniz qoşunları komandanı Çernavin payımıza düşən silah və texnikanın təhvil- təslim edilməsi üçün Bakıya göndərildi. Bu məsələ ilə əlaqədar Prezident Aparatında mənim rəhbərliyim ilə müşavirə keçirildi. Həmin müşavirədə Azərbaycan Xalq Cəbhəsinin (AXC) nümayəndələri, o cümlədən Rəhim Qaziyev və Etibar Məmmədov da iştirak edirdilər. Müşavirədə qərara alındı ki, Azərbaycan tərəfindən AXC nümayəndələri və Rusiya tərəfindən hərbçilərin iştirakı ilə texnikanın və silah sursatın inventarlaşdırılması aparılsın. AXC nümayəndələri həmin müşavirədə Azərbaycan ərazisində dislokasiya olmuş 4 –cü ordu tərəfindən hərbi texnikanın və silah sursatın Azərbaycandan çıxarılmasının qarşısının alınması məsələsini də qaldırdılar. Bu məsələdə öz müsbət həllini tapdı. Halbuki eyni tələbi Şevardnadze də qaldırmışdı, amma MDB-nin üzvü olmadığına görə Gürcüstana silahlar təhvil verilmədi.\n– Doğrudurmu ki, həmin iclasda Azərbaycanın əraziləri 4 yerə bölünəcəkdi və Azərbaycan müstəqil dövlət kimi tanınmayacaqdı?\n– Xalqımıza qarşı təxribat və təhlükə aşkar idi. Çünki o vaxtı Qərb Latviya, Litva və Estoniya istisna olmaqla diqər respublikaları yalnız MDB çərçivəsində tanımaq şərtini qoymuşdu. Rusiya keçmiş SSRİ-nin hüquqi varisi elan olunmuşdu. Bununda mahiyyəti ondan ibarət idi ki, Qərb Rusiyanın dağılmasında maraqlı deyildi. O zaman Balkanlarda münaqişələr başlayırdı, xristian–müsəlman, bosniyalarla serblər arasında qarşıdurma alovlanırdı, Qərb də istəmirdi ki, Rusiya kimi böyük bir ərazidə müharibələr başlasın. Bu baxımdan müvəqqəti olsa belə, Boris Yeltsinə SSRİ-ni dağıtmış bir rəhbər kimi bəzi “güzəştlər” verilmişdi. O, dırnaqarası güzəştlərdən biri də MDB idi.Yəni, Rusiya kimi tanısaydı, BMT də həmin ölkəni tanıyacaqdı. Bu baxımdan Azərbaycanın MDB-yə qəsdən qəbul edilməməsi ölkəmizin BMT tərəfindən müstəqil dövlət kimi tanınmaması üçün əsas yaradırdı. Belə desək, biz havada qalırdıq, beynəlxalq aləmdən təcrid olunmuş bir ölkə vəziyyətinə düşürdük. Bütün bunlar Azərbaycana qarşı təxribat və sifariş idi!\nTəəssüflər olsun ki, seçim hüququ bizə verilməmişdi və indi də xalgımıza qarşı həmin ikilistandartlar davam edir!\nGörün, Gürcüstanın başına nə oyun acdılar. Vətəndaş müharibəsi, qardaş qırğını, separatizm və sairə. Neçə il Tbilisi sakitləşmədi, axırda xalqın tələbi ilə Şevardnadze hakimiyyətə gəldikdən sonra sakitlik bərpa olundu. Çünki Gürcüstan MDB-yə getməmişdi. Buna görə də onlar bir ilə yaxın BMT-yə üzv ola bilməmişdilər. Yalnız Şevardnazenin Gürcüstan parlamentində MDB-yə daxil olunmağının vacibliyini qeyd etdikdən sonra, Gürcüstan MDB –yə qəbul olundu və BMT Gürcüstanı müstəqil ölkə kimi qəbul etdi. Amma bizə gəldikdə, bir müsəlman xalq kimi təklənmişdik, dünya ictimaiyyətindən təcrid olmaq təhlükəsi vardı. Azərbaycanın BMT tərəfindən təsdiq olunmaması həm müstəqillik baxımından, həm ərazi baxımından böyük fəlakətlərə yol aça bilərdi. Tarix boyu Azərbaycan öz coğrafi əhəmiyyətinə və sərvətlərinə görə Roma İmperiyasından tutmuş Osmanlı İmperiyasına qədər, Teymurilərdən tutmuş Rus İmperiyasına qədər müxtəlif ölkələrin istilasına məruz qalıb. Bu dəfədə xain, satqın qonşularımız öz ərazi iddiaları ilə bir tərəfdən, ölkəmizdə marağı olan qüvvələr isə digər tərəfdən təbii ki, Azərbaycanın müstəqilliyini istəmirdilər. Yenidən ərazimiz, müstəqilliyimiz təhlükə altında idi. Amma Uca Yaradan xalqımızı qorudu və şükürlər olsun ki, Azərbaycan çox keçmədən tam müstəqil dövlət kimi indiki ərazisi, sərhədləri ilə BMT-yə üzv oldu! Azərbaycanın BMT-yə üzv olması yenicə mütəqilliyə qovuşmuş bir ölkə kimi dünya ölkələri ilə qarşılıqlı əlaqələrin qurulmasında və xalqımızın haqq səsinin dünyaya çatdırılmasında vacib rol oynamışdı. Mən fəxr edirəm ki, bu sənədin altında mənim imzam dayanır! Bunu mən xalqıma, Vətənimə etdiyim ən şərəfli bir xidmət hesab edirəm!\n– Bu ilin noyabrında Brüsseldə Ermənistan Avropa Birliyi ilə əməkdaşlıq Sazişi imzaladı. Ancaq eyni sənədi Azərbaycan tərəfi imzalamadığı üçün bəzi siyasətçilər bunun doğru addım olmadığını düşünür. Bəs siz necə düşünürsünüz, Azərbaycanın Qərblə Rusiya arasında tutduğu mövqe necə olmalıdır?\n– Ermənistanın kimlə nə etdiyinin, nə imzaladığının heç bir əhəmiyyəti yoxdur. Mənim rəhbərliyim dövründə də min cür oyunlara əl atırdılar. Azərbaycan rəhbərliyinin düzgün, düşünülmüş və praqmatik siyasəti onların bütün zəhmətlərini hecə endirməlidir. Hazırda Prezident İlham Əliyev olduqca incə, düşünülmüş siyasətlə bütün sahələrdə erməni siyasətçilərini qabaqlayır. Bu gün Ermənistan rəhbərliyinin dünyada rüsvay olmasının əsas səbəbi Azərbaycan Prezidentinin düşünülmüş siyasətinin nəticəsidir.\n– Sizcə, Azərbaycan Ermənistanın Avropa İttifaqına yaxınlaşması amilindən Dağlıq Qarabağ münaqişəsinin həllində, yəni Rusiya ilə dil tapmaqda yararlana bilərmi?\n– Rusiya ilə biz dil tapmalıyıq deyəndə, burada vacib məsələ Rusiya rəhbərliyi ilə birbaşa ünsiyyət qurulmasıdır. Təkcə Qarabağ problemində deyil, digər məsələlərdə də daima əlaqədə olmalıyıq. Rusiya bizim tarixi qonşumuz və iqtisadi cəhətdən sıx bağlı olduğumuz ölkədir. İndiki Rusiyanı Çar rusiyası və yaxud da SSRİ ilə eyniləşdirmək düzgün yanaşma deyil. Biz Rusiya ilə tərcüməçisiz ünsiyyət saxlayırıq, əlavə vasitəçilərə ehtiyac yoxdur! Prezident İlham Əliyevində Rusiya Prezidenti Putinlə çox gözəl münasibətləri formalaşıb.\nBilirsiz, siyasətdə rəhbərlərin şəxsi keyfiyyətlərindən də çox şey asılıdır. Bu mənada İlham Əliyev dünyanın bir çox siyasi liderləri ilə çox gözəl, qarşılıqlı, etibarlı münasibətlər yaradıb. Yəqin ki, yeni yaranmış vəziyyətlə bağlı rəhbərliyin öz fikirləri var. Ola bilər ki, ictimaiyyətə geniş acıqlanmağa ehtiyac yoxdur. Çünki Qarabağ düyünün açılmamasında maraqlı qüvvələr vardır. Yeni yaranmış situasiyadan yararlanmağa gəldikdə isə yadınıza 1991-ci ildə SSRİ-nin saxlanması haqdında referendumu xatırladım. O vaxt biz bu referendumdam çox fayda götürdük. Baxmayaraq ki, Azərbaycana qarşı ögey-ermənipərəst münasibətdə Qorbaçov Yeltsindən heç də geri qalmırdı. Biz referendumu keçirdik, amma ermənilər boykot etdilər. Məhz buna görə də biz Çaykəndi və 32 kəndi erməni separatçılarından geri aldıq. Yəni, Qorboçov hücum əməliyyatlarımıza müdaxilə etmədi. Təbii ki, Moskvanın köməyi olduğu üçün həmin hərbi əməliyyatlarda bir əsgərimizin də burnu qanamadı. Halbuki, həmin vaxtı Azərbaycanda da referendumu boykot etmək çağırışları heç də ermənilərdən geri qalmırdı. Ancaq bu referendum formal bir şey idi. Çünki SSRİ artıq çürümüş quruluşa çevrilirdi.\nMehriban Əliyevanın Fransa səfəri — Müasir diplomatiyamızda yeni səhifə\nAzərbaycan Respublikasının Birinci vitse-prezidenti Mehriban Əliyevanın martın 11-12-də Fransa Respublikasına səfəri proqramının zənginliyi, görüş və danışıqların yüksək səviyyəsi ilə yadda qaldı. Azərbaycan-Fransa əlaqələrinin inkişafı baxımından mühüm əhəmiyyətə malik olan bu səfər diplomatiya tariximizə yeni səhifə kimi yazıldı. Səfər, eyni zamanda, dünya və Avropa ictimaiyyətində Azərbaycan barədə müsbət imicin formalaşmasından, ölkəmizə və şəxsən Mehriban xanım Əliyevaya böyük diqqət və hörmətdən, nəhayət, Birinci vitse-prezidentin diplomatik məharətindən xəbər verir.\n"Ölkə.Az" trend-ə istinadən səfərin əhəmiyyətini, səciyyəvi məqamlarını bir daha diqqətə çatdıraraq, bununla bağlı fikir və mülahizələri oxucularla bölüşməyi lazım bildi.\nFransa Qərbin aparıcı, inkişaf etmiş, Avropa İttifaqının lider dövlətlərindən biridir. Paris ənənəvi olaraq Avropa və dünya siyasətinə ciddi təsir göstərir. Cənubi Qafqazda da fəallığı ilə seçilən bu ölkə ATƏT-in Minsk qrupunun həmsədridir. Onun Yerevana təsir imkanları da ayrıca söhbətin mövzusu ola bilər. Fransada erməni diasporu və lobbisinin dövlət siyasətinə təsir göstərdiyi sirr deyil. Onlar Azərbaycan-Fransa əlaqələrini hər vəchlə əngəlləməyə, münasibətlərə kölgə salmağa çalışırlar. Lakin artıq zaman Azərbaycanın xeyrinə işləyir.\nFransa Azərbaycanla enerji sahəsində fəal əməkdaşlıq edir. “Total” şirkəti “Əsrin müqaviləsi”nin başlanğıcdan bu neft kontraktında yer alıb. Parisin Azərbaycanla münasibətlərində diqqətçəkən daha bir məqam kosmik sahədə mövcud əməkdaşlıqdır. Azərbaycan kosmik peyklərini orbitə məhz Fransanın kosmodromundan çıxarır.\nGöründüyü kimi, Fransa ilə əməkdaşlığın inkişafı Azərbaycanın xarici siyasətində həmişə prioritet istiqamətlərdən biri olub.\nMədəniyyət sahəsində əlaqələrə gəlincə, ilk növbədə, Heydər Əliyev Fondunun Fransada həyata keçirdiyi humanitar layihələr yada düşür. Artıq bu ölkənin mədəni həyatında Fondun yeri aydın görünməkdədir. Gəlin, xatırlayaq: Parisdə terror qurbanlarına həsr olunmuş 7-ci Beynəlxalq Konqresin keçirilməsinə, Fransanın müxtəlif regionlarındakı 20-dək kilsənin bərpasına yardım, Strasburq kafedralının XIV əsrə aid olan beş vitrininin, Versal Sarayının parkındakı ümumbəşəri abidələrin bərpası, Luvr muzeyində İslam İncəsənəti Departamentinin yaradılması və sair. Kann şəhərində Azərbaycan mədəniyyəti günləri keçirildi, Parisdə Azərbaycan Mədəniyyəti Mərkəzi yaradıldı, Fransa Dövlət Şərq Dilləri və Mədəniyyətləri İnstitutunda Azərbaycan dili fakültəsi açıldı... Bu, Fransada Heydər Əliyev Fondunun dəstəyi, bilavasitə Mehriban Əliyevanın təşəbbüsü ilə reallaşdırılan layihələrin heç də tam olmayan siyahısıdır. Təsadüfi deyil ki, birinci xanım Mehriban Əliyevanın Fransa-Azərbaycan əlaqələrinin inkişafına verdiyi böyük töhfələr, mədəniyyət, elm və təhsil sahələrindəki xidmətləri Fransa görüşlərində xüsusi vurğulanırdı. Bunu Fransanın Baş naziri Eduard Filip, Senatın sədri Jerar Larşe və başqaları dilə gətirdilər. Xatırlatmaq yerinə düşər ki, bu xidmətlərinə görə birinci xanım Mehriban Əliyeva Fransa Respublikasının “Şərəf Legionunun Zabiti” dövlət ordeni ilə təltif olunub.\nBeləliklə, Fransa ilə münasibətlərin inkişafı istər siyasi-iqtisadi və humanitar baxımdan, istərsə də ermənilərin anti-Azərbaycan təbliğatının neytrallaşdırılması nöqteyi-nəzərindən müstəsna əhəmiyyət daşıyır. Prezident İlham Əliyevin Fransaya münasibətdə məqsədyönlü, düşünülmüş siyasəti bu ölkənin qapılarını üzümüzə daha geniş açır. Yüksək səviyyəli qarşılıqlı səfərlər ölkələrimiz arasında əlaqələrin möhkəmlənməsinə güclü impuls verir, ona arzuedilən dinamika gətirir.\nBirinci vitse-prezident Mehriban Əliyevanın uğurlu Paris səfəri, yüksək səviyyəli görüşləri və danışıqları, ilk növbədə, bu praqmatik, milli maraqlara xidmət edən siyasətdən qaynaqlanır.\nƏminliklə deyə bilərik ki, Fransa-Azərbaycan münasibətlərində yeni səhifə açan bu səfər qarşılıqlı əlaqələrin inkişafına ciddi töhfə verdi. Yeri gəlmişkən, bu fikrə Mehriban Əliyeva ilə görüşündə Fransa Respublikasının sabiq Prezidenti Nikola Sarkozi də şərik çıxdı.\nBu gün beynəlxalq miqyasda söz və nüfuz sahibinə çevrilən, etibarlı tərəfdaş kimi qəbul edilən Azərbaycanla əlaqələrin genişlənməsində dünyanın bütün inkişaf etmiş ölkələri kimi, Fransa da maraqlıdır. Bunu Mehriban xanımın Parisdə keçirdiyi bütün görüşlərdə Fransanın yüksək vəzifəli rəsmiləri də xüsusi vurğulayırdılar.\nBirinci vitse-prezident Mehriban Əliyevanın Fransaya səfərini bir neçə aspektdən səciyyələndirmək olar. Dünya Mehriban xanımın Parisdə yüksək hörmət-izzətlə qarşılandığının, ona göstərilən ali diqqətin şahidi oldu. Bu mənzərə Fransa siyasi elitasının Mehriban xanım Əliyevanı nüfuzlu lider kimi qəbul etdiyini göstərir. Həm də onu göstərir ki, Mehriban Əliyeva Qərb ölkələrinin nəzərində müsəlman-Şərq aləminin müasir dünya ilə ayaqlaşan, eləcə də Qərb dəyərlərini dərindən anlayan mütərəqqi ictimai-siyasi xadimdir. Hazırda müsəlman ölkələrində bu statusa malik ikinci bir siyasətçi qadın tapmaq çətindir.\nSəfərin digər mühüm aspektlərindən biri, qeyd etdiyimiz kimi, siyasi-iqtisadi, humanitar mövzularda yüksəksəviyyəli müzakirələrin aparılması oldu. Birinci vitse-prezidentin aparıcı şirkətlərin rəhbərləri ilə görüşləri və danışıqları Azərbaycanın qeyri-neft sektoruna xarici investisiyanın cəlb edilməsində Mehriban xanım Əliyevaya yüksək inam və etimadın, eləcə də onun şəxsi nüfuzunun göstəricisi kimi diqqəti cəlb edir. Fransanın iqtisadiyyat və maliyyə naziri Brüno Lömerin qeyd etdiyi kimi, Fransa ilə əlaqələr həm də ölkəmizin Avropa İttifaqı ilə yaxınlaşmasına böyük töhfə verə və Azərbaycanın bu təşkilata inteqrasiyası üçün pəncərə rolunu oynaya bilər.\nSəfər çərçivəsində keçirilən görüşləri sıralasaq, Fransanın Baş naziri Eduard Filip ilə görüşü ön sıraya qoymaq olar. Ölkələrimiz arasında siyasi, iqtisadi və digər sahələrdə əlaqələrin uğurla inkişaf etdiyini bildirən Fransa Baş nazirinin fikrincə, Azərbaycan böyük iqtisadi potensiala malikdir və ikitərəfli əməkdaşlıq üçün yaxşı perspektivlər var. Azərbaycanın neft və qeyri-neft sektorlarında çalışan fransız şirkətləri daha fəal olmalıdır. Birinci vitse-prezident Mehriban Əliyeva da bu fikirləri bölüşərək iqtisadi sahədə əməkdaşlıq üçün böyük potensialın olduğunu vurğuladı, fransız şirkətlərini ölkəmizdə daha fəal olmağa çağırdı. Humanitar sahədə əməkdaşlıqdan danışarkən Mehriban Əliyeva bildirdi ki, Azərbaycanda fransız dilinə və ədəbiyyatına böyük maraq var, ölkəmizin 300-dən çox məktəbində fransız dili tədris olunur. Bundan əlavə, Azərbaycan Dillər Universitetində fransız dili və ədəbiyyatı mərkəzi, Bakı Slavyan Universitetində fransız dili mərkəzi, Bakı Fransız Liseyi və Fransız-Azərbaycan Universiteti uğurla fəaliyyət göstərir.\nBaş nazirlə təkbətək görüşün detalları tam açıqlanmasa da, səslənən fikirlər Fransanın Azərbaycanla bütün sahələrdə, xüsusən iqtisadi sahədə əməkdaşlığı daha da genişləndirmək istəyindən xəbər verir və bu, çox mühüm amil kimi diqqətəlayiqdir. Görüşdən sonra Birinci vitse-prezident Mehriban Əliyevanın və Baş nazir Eduard Filipin iştirakı ilə imzalanan Azərbaycan-Fransa sənədlərinə nəzər yetirsək, artıq bu istiqamətdə real addımların atıldığını görə bilərik.\nMəsələn, “Azərbaycan Mərkəzi Bankı ilə “Rotchild & Cie” bankı arasında strateji əməkdaşlıq haqqında Saziş” imzalandı. Rotşildlərin bank biznesi investisiya-bank xidmətləri, korporativ bank xidmətləri, özəl kapital qoyuluşu, aktivlərin idarə olunması kimi mühüm sahələri əhatə edir.\nYaxud Azərbaycan Respublikası ilə Fransa İnkişaf Agentliyi arasında “Dəmir yolu sektorunun inkişafı proqramı çərçivəsində Şimal-Cənub nəqliyyat dəhlizinin Sumqayıt-Yalama dəmir yolu xəttinin yenidən qurulmasına dair konvensiya”, “Əməliyyat Nəzarəti Mərkəzinin yaradılmasına dair araşdırma müqaviləsi” və “Xocasən” deposunun siqnalizasiya və telekommunikasiya sisteminin reallaşdırılmasına dair müqavilə” ölkəmiz üçün xüsusi önəmə malik sənədlərdir.\nŞimal-Cənub Beynəlxalq Nəqliyyat Dəhlizi ilə Hindistandan və Körfəz ölkələrindən göndərilən yüklərin Azərbaycan ərazisindən keçməklə Rusiyaya, Qərbi Avropaya, Baltikyanı və Skandinaviya ölkələrinə daşınması nəzərə alınarsa, haqqında söhbət gedən konvensiyanın icrası ölkəmizin iqtisadiyyatına böyük dividendlər gətirəcək.\nƏməliyyat Nəzarəti Mərkəzinin yaradılmasına dair araşdırma müqaviləsi, “Xocasən” deposunun siqnalizasiya və telekommunikasiya sisteminin reallaşdırılması haqqında müqavilə isə nəqliyyat infrastrukturunun inkişafında mühüm rol oynayacaq.\nAzərbaycan iqtisadiyyatının neftdən asılılığını azaltmaq, qeyri-neft sektorunu inkişaf etdirmək istiqamətində ardıcıl və davamlı iş aparır. Fransanın iqtisadiyyat və maliyyə naziri Brüno Lömer ilə görüşdə bu barədə söhbət açıldı. Nazir Azərbaycan iqtisadiyyatının şaxələndirilməsində Birinci vitse-prezidentin mühüm rolunu qeyd etdi. Mehriban Əliyeva isə öz növbəsində, ölkələrimiz arasında siyasi dialoqun yüksək səviyyədə olduğunu, ancaq mövcud iqtisadi əməkdaşlığın real potensiala cavab vermədiyini vurğuladı. Onun fikrincə, tezliklə konkret layihələrin həyata keçirilməsinə başlanılmalı, cari ildə Azərbaycan-Fransa Hökumətlərarası İqtisadi Komissiyasının növbəti iclası keçirilməlidir. Bu təkliflər fransalı nazir tərəfindən yüksək qiymətləndirildi.\nAzərbaycan dövləti üçün prioritet məsələlərdən biri də ətraf mühitin mühafizəsidir. “Suez Groupe” şirkətinin beynəlxalq inkişaf üzrə icraçı vitse-prezidenti Erik Qebali ilə görüşdə Azərbaycan ilə bu şirkət arasında ətraf mühit, ekologiya və digər sahələrdə əməkdaşlığın perspektivləri müzakirə olundu, ikitərəfli əlaqələrin müxtəlif istiqamətlərdə inkişafı ilə bağlı fikir mübadiləsi aparıldı. Suyun idarə edilməsi və su itkilərinə qarşı mübarizə sahəsində ölkəmiz (“Azərsu” ASC) və Fransa şirkəti arasında əlaqələrin müsbət təcrübəsi nəzərə alınarsa, bu əməkdaşlığın perspektivləri heç bir şübhə doğurmur.\nBirinci vitse-prezident Mehriban xanım Əliyevanın Fransa səfəri çərçivəsində “Rothschild Global Financial Advisory” şirkətinin rəhbəri David dö Rotşild ilə görüşü də maraqlı məqamlarla yadda qaldı. Belə ki, Rotşildlər XIX əsrdə Azərbaycanda çox məşhur olublar. Bu barədə danışan Mehriban Əliyeva deyib: Bakı o zaman neft sənayesinin mərkəzi idi və Rotşild qardaşları Bakıya böyük investisiya gətirmişdilər. Bütün bunlar Bakıda neft sənayesini daha da canlandırmışdı. Rotşild qardaşları xeyriyyəçiliklə də məşğul olub, həmçinin Bakıda bir çox gözəl binalar tikiblər.\n“Ailəmizin Sizin ölkənizdəki fəaliyyəti barədə bilirik və hesab edirəm ki, onlar tarixdə iz qoyan fəaliyyət göstəriblər”, - deyən “Rothschild Global Financial Advisory” şirkətinin rəhbəri Rotşildlərin Azərbaycandakı fəaliyyətinin tarixi köklərinin olduğunu bildirdi və Mehriban Əliyevanın ölkəmizə səfər dəvətini məmnunluqla qəbul etdi.\nFransa Senatının sədri Jerar Larşe, Milli Assambleyanın sədri Rişar Ferran ilə, həmçinin Fransa-Azərbaycan dostluq qrupunun sədri və müşavirlərlə görüş, aparılan səmərəli danışıqlar isə parlamentlərarası əlaqələr, habelə mədəniyyət, elm, səhiyyə və təhsil sahələrində Azərbaycan-Fransa münasibətlərinin inkişafı baxımından mühüm əhəmiyyət kəsb edir.\nSəhiyyə sahəsinə gəldikdə, Fransa Milli Xərçəng İnstitutunun təsisçisi və keçmiş prezidenti professor David Hayat ilə görüş çox əlamətdar sayıla bilər. Nəzərə alsaq ki, Birinci vitse-prezident ölkəmizdə səhiyyənin inkişafına hərtərəfli diqqət və qayğı göstərir, bu sahədə Fransa-Azərbaycan əməkdaşlığının yeni istiqamətlərinin müəyyənləşdirilməsi təcrübə mübadiləsinə və iki ölkənin onkoloji mərkəzləri arasında daha sıx əməkdaşlığın yaradılmasına, müştərək layihələrin həyata keçirilməsinə təkan verəcək.\nBirinci vitse-prezident Mehriban Əliyevanın Fransaya səfəri iki dövlət arasında mədəni əlaqələrin inkişafı baxımından da çox əhəmiyyətlidir. Bu və digər məsələlər Fransanın birinci xanımı Brijit Makron ilə görüşdə müzakirə edildi. Brijit Makron qədim Azərbaycan mədəniyyəti incilərinin populyarlaşdırılması və beynəlxalq ictimaiyyətə çatdırılması işində Mehriban Əliyevanın müstəsna rolunu yüksək qiymətləndirdi. Onun rəhbərliyi ilə müxtəlif vaxtlarda Fransada keçirilmiş mədəni tədbirlərin əhəmiyyəti vurğulandı. İnamla demək olar ki, bu görüş ailə və qadın problemləri, gender bərabərliyi, təhsil, ətraf mühitin mühafizəsi məsələlərində əməkdaşlığın dərinləşdirilməsinə xidmət edəcək.\nSəfər çərçivəsində Birinci vitse-prezident Mehriban Əliyeva Fransanın mədəniyyət naziri Frank Risterin müşayiəti ilə Parisdəki Orsey muzeyini ziyarət etdi. Bu, bir daha təsdiqlədi ki, mədəniyyət sahəsi Azərbaycan-Fransa əlaqələrinin mühüm istiqamətlərindən biridir.\nFransada keçirilən bütün görüşlərdə Azərbaycanın bir nömrəli problemi olan Dağlıq Qarabağ münaqişəsi də xüsusi diqqət yetirilən mövzulardan idi. Birinci vitse-prezident Ermənistan-Azərbaycan Dağlıq Qarabağ münaqişəsinin həlli ilə bağlı ölkəmizin prinsipial mövqeyini fransız hakimiyyətinin yüksək dairələrinə bir daha çatdırmaqla, ATƏT-in Minsk qrupunun həmsədrlərindən biri kimi nizamlanma prosesində Fransanın məsuliyyətinin xatırladılması üçün səfərin yaratdığı bütün imkanlardan istifadə etdi.\nBütövlükdə, Azərbaycan Respublikasının Birinci vitse-prezidenti Mehriban Əliyevanın Fransaya səfərini əlamətdar hadisə kimi səciyyələndirmək olar. Bu səfər, heç şübhəsiz, bütün istiqamətlər üzrə dövlətlərarası əlaqələrin inkişafında, o cümlədən ölkəmizin Avropa İttifaqı ilə yaxınlaşmasında, Azərbaycanın Aİ-yə inteqrasiyasında müstəsna rol oynayacaq.


“Təmiz işləyin ki, həm vicdanınız rahat olsun, həm də halal pul qazanın” - Mediapost İnformasiya Agentliyi\n06.08.2020 14:55 Rəsmi\n"Sahibkarlara dəstək bundan sonra daha da şəffaf və mütəşəkkil qaydada göstəriləcəkdir. Sahibkarlar tərəfindən də təqdim edilən layihələr gərək real bazarı nəzərə alsın, həm daxili bazarı, həm xarici bazarı. Çünki burada da boşluqlar var. Baxmayaraq ki, dövlət tərəfindən sahibkarlara güzəştli kreditlər, eyni zamanda, metodiki tövsiyələr verilir, bəzi hallarda təqdim edilən layihələr tam təhlil edilmir. Ona görə bu məsələyə də mütləq baxmaq lazımdır".\n"MediaPost" xəbər verir ki, bu sözləri Prezident İlham Əliyev bugünkü müşavirədə deyib.\nO bildirib ki, aparılan islahatlar nəticəsində 6 ay ərzində proqnozdan əlavə vəsait yığılıb:\n"Əfsuslar olsun ki, bu il turizm sektoru tam tənəzzülə uğrayıb və əlbəttə, bizi məyus edir. Çünki çox böyük perspektivlər var idi. Ancaq indi yumşalma rejimi çərçivəsində daxili turizmin inkişafı, təşviq edilməsi ilə əlaqədar tədbirlər planı hazırlanmalıdır. Hesab edirəm ki, kifayət qədər imkanlar var.\nOnu da bildirməliyəm ki, bizim vergilərimizin 75 faizi özəl sektorda formalaşır. Əgər vergi sistemində ciddi islahatlar aparılmasaydı, biz bu vergiləri də yığa bilməyəcəkdik, onları görə bilməyəcəkdik. Məhz bu sahədə aparılan islahatlar nəticəsində biz 6 ay ərzində proqnozdan əlavə vəsait yığa bildik. Ancaq, əlbəttə ki, ilin sonuna qədər bu, belə davam edə bilməz. Çünki xarici ticarət böyük dərəcədə tənəzzülə uğrayıb, bir çox ticarət obyektləri bağlıdır. Ancaq bu rəqəm həm sevindiricidir, həm də narahatedicidir. Sevindiricidir ona görə ki, bizim özəl sektorumuz artıq vergi verməyə öyrəşir. Onlara edilən güzəştlər, öz mühasibatlığını kölgə iqtisadiyyatından ağ iqtisadiyyata keçirmək üçün verilən müddət artıq öz səmərəsini verdi. Biz əlbəttə ki, bəri başdan cəza tədbirləri tətbiq edə bilərdik və bunun nəticəsində bir çox şirkətlər çətin vəziyyətə düşə bilərdi. Ancaq onlara vaxt, izahat və tövsiyələr verildi - bundan sonra şəffaf işləməlisiniz, gəlirləri gizlətməməlisiniz, kölgə mühasibatlığı yaratmamalısınız. Təmiz işləyin ki, həm vicdanınız rahat olsun, həm də halal pul qazanın. Azərbaycanda halal pul qazanmaq üçün kifayət qədər imkanlar var. Ona görə bu, sevindiricidir. Ancaq narahat edən nədir? Məhz dövlət şirkətlərinin payı. Bəs, dövlət şirkətləri tərəfindən ödənilən vergilər hansı səviyyədədir? Əgər onların vergilərini, dövlət tərəfindən onlara verilən subsidiyaları və birbaşa vəsaitin qoyuluşunu götürsək, görərik ki, nə qədər böyük fərq var. Yəni, bu, nəyi göstərir? Onu göstərir ki, dövlət şirkətləri bizim ölkəmizi, bizim iqtisadiyyatımızı aşağı aparır. Bunun başqa izahı ola bilməz".


Berndə yerləşən “Qarabağ Azərbaycan” məktəbinin şagirdlərinə Xocalı ilə bağlı xüsusi dərs keçirilib – FOTO\n23:30 24-02-2021 24\nİsveçrə Konfederasiyasında Xocalı soyqırımının iyirmi doqquzuncu ildönümü ilə əlaqədar keçirilən silsilə tədbirlər çərçivəsində 20 fevral 2021-ci il tarixində Bern şəhərində təsis olunan və hətta koronavirus pandemiyası dövründə belə fəaliyyət göstərən “Qarabağ Azərbaycan” məktəbinin şagirdlərinə “Azərbaycanlıların İsveçrədəki Mədəniyyət Mərkəzi”nin rəhbəri Qasım Nəsirov və koordinasiya şurasının üzvü Leyla Bağırzadə tərəfindən xüsusi dərs keçirilib.\nCOVİD-19 pandemiyası ilə əlaqədar məktəbin dərslərinin onlayn rejimdə keçirilməsinə qərar verilib. Bunun nəticəsində həftə sonu keçirilən dərslərə İsveçrənin Bazel, Sürix, Soloturn və digər kantonlarında yaşayan şagirdlərin iştirak etməsi mümkün olub. Dərsdə şagirdlər ilə yanaşı valideynlər də iştirak edib.\nDərs zamanı şagirdlərin anlayacağı dildə tarixə kiçik ekskursiya edilib, Xocalı faciəsinin səbəbi və nəticələri barədə geniş məlumat verilib, Xocalı qətliamının Ermənistanın Azərbaycan torpaqlarını işğal etmək məqsədilə apardığı işğalçılıq siyasətinin gedişində dinc azərbaycanlı əhaliyə qarşı törədilmiş ən dəhşətli cinayət olduğu söylənilib. Sonra Xocalı soyqırımı barəsində ətraflı məlumat verilərək şagirdlərin dərsdə iştirak etməsi üçün imkan yaradılıb və şagirdlər onları maraqlandıran məsələlər ilə əlaqədar suallar verərək aktiv şəkildə dərsdə iştirak ediblər.\nDaha sonra 44 gün davam edən Vətən Müharibəsi nəticəsində işğal altında olan torpaqlarımızın azad olunması barəsində şagirdlərə məlumat verilib. Keçirilmiş dərs zamanı Xocalı soyqırımı nəticəsində 26 ailə üzvünü itirmiş Əsli Məmmədova barəsində video çarx göstərilib. Dərsin sonunda şagirdlərin sualları cavablandırılıb və onlar dərs barəsində fikirlərini bölüşüblər.


Kənd camaatı pedofili ağaca bağlayıb, yandırdı - FOTO Azmedia.az\nKənd camaatı pedofili ağaca bağlayıb, yandırdı - FOTO\nAzyaşlı qızı zorlayıb, sonra da öldürən kişi kənd camaatı tərəfindən cəzalandırılıb.\nAzmedia.Az haberler-ə istinadla xəbər verir ki, dəhşətli olay Meksikada yaşanıb. Alfredo Roblero adlı orta yaşlı kişi 6 yaşlı qızı qaçırıb, zorlayıb, sonra da qətlə yetirib.\nKənd camaatı Alfredronu ağaca bağlayıb, döyüb, üstünə palçıq atıb, sonra da üzərinə benzin töküb, yandırıblar.\nHadisə yerinə polis gələnə qədər Alfredro ölüb.


Gürcüstandan Azərbaycana gələn turistlərin sayı açıqlanıb - XƏBƏR - FİNS.AZ TURİZM\n2019-cu ilin ikinci rübündə Gürcüstandan Azərbaycana 117.9 min nəfər səyahət edib.\nTurizm.fins.az xəbər verir ki, bu barədə Gürcüstan Milli Statistika İdarəsinin rüblük hesabatında məlumat verilib. Bildirilib ki, hesabat dövründə Gürcüstandan Azərbaycana edilən turist səfərləri bu ölkədən xaricə edilən səfərlərin ümumi sayının 20.4 faizini təşkil edib.\nHesabat dövrü ərzində Gürcüstandan ən çox turistin Türkiyəyə getdiyi bildirilib. Aprel-iyun ayları ərzində Gürcüstandan Türkiyəyə gedən turistlərin sayı 255.3 min nəfər olub ki, bu da hesabat dövründə xaricə səfər edən turistlərin ümumi sayının 44.3 faizini təşkil edib.\nBu ilin 2-ci rübündə ümumilikdə 780.1 min Gürcüstan sakini xaricə səfər edib ki, bundan 561 mini ziyarət məqsədi ilə edilib. Səyahət edənlərin 45.3 faizini 31-50 yaş aralığında olan insanlar təşkil edir. Ümumilikdə 325.6 min nəfər turizm məqsədi ilə xaricə səfər edib. Ziyarətlər orta hesabla 3.8 gün çəkib və 94.9 faizi təkrarlanan səfərlərdir.\nAprel-iyun ayları ərzində gürcü turistlərin səfər xərcləri ümumilikdə 617.5 milyon lari təşkil edib ki, adambaşına düşən səfər xərci orta hesabla 1 100.7 lariyə bərabər olub.


İsmayıllıda elektrik cərəyanı 22 yaşlı gənci vuraraq öldürüb - YENİLƏNİB | Report.az\nİsmayıllıda elektrik cərəyanı 22 yaşlı gənci vuraraq öldürüb - YENİLƏNİB\nİsmayıllıda elektrik cərəyanı 22 yaşlı gənci vuraraq öldürüb - YENİLƏNİB İsmayıllı rayonun baş verən bədbəxt hadisə zamanı ölən gənc oğlanın şəxsiyyəti məlum olub. Reportun yerli bürosu xəbər veri ki, kənd sakini, 1997-ci il təvəllüdlü Jaben Aleksandr Nikolayeviç yaşadığı evdə elektrik naqilini təmir edərkən ehtiyatsızlıq edib və cərəyan onu vuraraq öldürüb. Onun meyiti müayinə üçün Səhiyyə Nazirliyinin Məhkəmə Tibbi Ekspertiza və Patoloji Anatomiya Birliyinin İsmayıllı rayon Şöbəsinə aparılıb.\n1 Sentyabr , 2019 01:15\nİsmayıllı rayonun baş verən bədbəxt hadisə zamanı ölən gənc oğlanın şəxsiyyəti məlum olub.\n"Report"un yerli bürosu xəbər veri ki, kənd sakini, 1997-ci il təvəllüdlü Jaben Aleksandr Nikolayeviç yaşadığı evdə elektrik naqilini təmir edərkən ehtiyatsızlıq edib və cərəyan onu vuraraq öldürüb. Onun meyiti müayinə üçün Səhiyyə Nazirliyinin Məhkəmə Tibbi Ekspertiza və Patoloji Anatomiya Birliyinin İsmayıllı rayon Şöbəsinə aparılıb.\nİsmayıllı rayonunda gənc oğlan bədbəxt hadisə nəticəsində dünyasını dəyişib.\n"Report"un Yuxarı Şirvan bürosu xəbər verir ki, hadisə İvanovka kəndində qeydə alınıb.\nBelə ki, həmin kəndin sakini, 22 yaşlı gənc oğlan evdə elektrik naqilərində təmir işləri apararkən ehtiyatsızlıq edib və cərəyan onu vuraraq öldürüb.


Azərbaycandan nə qədər dollar çıxarmaq olar?\n2019-cu ilin yanvar-iyun aylarında ölkənin iqtisadi və sosial sahələrinin inkişafı üçün bütün maliyyə mənbələrindən əsas kapitala 6 milyard 131,6 milyon manat vəsait yönəldilmiş, sərf edilmiş vəsaitin 68,4 faizini bilavasitə tikinti-quraşdırma işlərinin dəyəri təşkil etmişdir.\n"Kommersant.az" xəbər verir ki, 2018-ci ilin yanvar-iyun aylarında ölkənin iqtisadi və sosial sahələrinin inkişafı üçün bütün maliyyə mənbələrindən əsas kapitala 6 milyard 331,7 milyon manat vəsait yönəldilmişdi\nDövlət Statistika Komitəsinin yaydığı məlumatda bildirilir ki, ümumi sərmayənin 63,8 faizi məhsul istehsalı sahələrinə, 26,6 faizi xidmət sahələrinə, 9,6 faizi isə ümumi sahəsi 1087,7 min kvadrat metr olan yaşayış evlərinin tikintisinə sərf olunmuşdur. Daxili mənbələrdən əsas kapitala yönəldilmiş vəsait ümumi sərmayənin 71,3 faizini təşkil etmişdir.\nƏsas kapitala yönəldilmiş sərmayənin ümumi dəyərində müəssisə və təşkilatların vəsaitləri 56,7 faiz, büdcə vəsaitləri 27,7 faiz, əhalinin şəxsi vəsaitləri 7,0 faiz, bank kreditləri 6,8 faiz, büdcədənkənar fondların vəsaitləri 1,4 faiz, sair vəsaitlər isə 0,4 faiz təşkil etmişdir.\nEldar Əzizov ona yüksək vəzifə verdi


Uşaqların aylıq inkişafı (5 aylıq) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 1-04-2015, 19:00\nSəs ver: 5 aylıq körpənin inkişafı\n- İnsan səsinə reaksiya verər, danışana dönər. Anasının səsini eşidincə ağlamanı kəsər.\n- Marağına səbəb olan hər şeyə gülümsəyər və danışar.\n- Bir çox müxtəlif səs çıxardar. Bunların bir qisimi özünə xas, digərləri duyduqlarını təqliddir .\n- Gördüyü hərəkətləri təqlid edə bilər.\n- Əlindən oyuncağının alınması və ya onu küsdürən bir davranışa etiraz edər.\n- Hər şeyə toxunmaq, tutmaq, dadmaq istər. Əlindəki obyekti digər əlinə keçirə bilər.\n- Iməkləmə bənzəri hərəkətlər başlayar. Yatağında bir başdan digər başa gedə bilər.\n- Yadlaşma başlayar. Ev adamlarından başqa ilk gördüyündən qorxar.\n- Çəki artımı azalar. Bu ayda, ümumiyyətlə, doğum çəisinin iki qatına çatmış olar.\n- Yatağına qırılmayan metal bir ayna qoyun, özünü görsün.\n- Körpənizin çıxardığı səsləri təqlid edib onu danışmağa təşviq edin, qısa cümlələr və sözlərlə danışın. Mahnılar söyləyin.\n- Körpənizin başqa körpələrlə qarşılaşmasını təmin edin, bir-birlərini araşdırıb danışmalarına icazə verin.\n- Tez-tez qucaqlayın, sevginizi göstərin .\n- Yataq üstünə asdığınız musiqili oyuncaqları bu ayda qaldırın, Körpəniz uzanıb tuta və qəzalara səbəb ola bilər.\n- Ana südü və ya əlavə qida verməyə davam edin. Bir yaşınadək inək südü verməyin.\n-Həkiminiz qatı qidalara başlamağı məsləhə gördüsə, hər qidanı tək-tək və bir-iki qaşıqla başlayın, alışdıqca miqdarı artırın. Doyduğunu hiss etdirməyə şərait yaradın, həddindən artıq verməyin. Yemək saatlarının hər kəs üçün zövqlü bir zaman olmasına cəhd göstərin.\n-Körpəniz ana qucağından asanca qalxıb yıxıla biləcək qədər böyükdür, diqqətli olun.\n- Evinizi körpə üçün etibarlı hala gətirməyə başlayın, kabelləri, yıxıla biləcək hər vasitələri ortadan qaldırın, əşyaların iti uclu olmamasına diqqət yetirin. Nazlı_qız\nInwAllah tezlikle nesib olar bizelerde ve arzusunda olanlarada Allah tezlikle nesib etsin.Cox wirin olurlare bu vaxtlar bacimin cuppuwu 5aydadi Allah saxlasin coooox wirindi)))\n8 aprel 2015 20:38\n# 8 Ey insan, həddini bil. Unutma ki, bir hədd yoxdursa heç bir hədd yoxdur. leyla_258\nQulluq-Körpəniz ana qucağından asanca qalxıb yıxıla biləcək qədər böyükdür, diqqətli olun.- Evinizi körpə üçün etibarlı hala gətirməyə başlayın, kabelləri, yıxıla biləcək hər vasitələri ortadan qaldırın, əşyaların iti uclu olmamasına diqqət yetirin.\nFaydalı tövsiyələrdi,ən azından gələcək üçün məlumatlanmış oluruq.təşəkkür\n2 aprel 2015 10:51\nhele 5 ayliqdada balaga olurlar\nKörpələrin inkişafı zamanı çox diqqətli olmaq lazımdır, bu cür məlumatlarıda bilməkdə fayda var.\n1 aprel 2015 20:23\nusaqlarin her seyinde irelileyis bas veirir maraqli vaxtlaridi\n1 aprel 2015 19:23\nDiş çixan vaxtlarıdı. Allah her kese ana olmağı nesib elesin. 17 yaşimnan uşağa baxıram. 19 yaşlımda uje ikincı oğluma baxmağa hazır oldum. İkisinede tek özüm baxmişam. Heç kimin kömeyi olmayıb. Şükür allahıma indi biri 5 yaşina keçib ikinci 3 yaşina keçib. Özlerini böyük adam kimi idare edirler, özler, yeyir, özleri yatır day mene istirahet.\n1 aprel 2015 19:04


Nyu-Yorkda Zəfər Günü münasibətilə avtoyürüş keçirilib, Azərbaycan və ABŞ bayraqları ucaldılıb - FOTO\n15:26 07.11.2021 Siyasət\nABŞ-ın Nyu-York şəhərində 8 Noyabr – Zəfər Günü münasibətilə Zəfər avtoyürüşü keçirilib.\nBildirilib ki, aksiya Amerika Azərbaycanlılarının Koordinasiya Şurası və Azərbaycan Nyu-York Assosiasiyasının təşkilatçılığı ilə şəhərin Bruklin bölgəsində baş tutub.\nEyyub Sultan Mədəniyyət Mərkəzinin qarşısında başlayan Zəfər yürüşü Cadman Plaza Parka qədər davam edib. Soydaşlarımızın Azərbaycan, Türkiyə və ABŞ bayraqları ilə bəzədilmiş avtomobillərini Azərbaycan həqiqətlərini əks etdirən LED ekranli maşın müşayiət edib.\nDaha sonra aksiya iştirakçıları Bruklin körpüsündən Nyu-Yorkun məhşur Uoll Strit küçəsində yerləşən Boulinq Qrin bağına yürüş ediblər. Burada keçirilən mitinqdə çıxış edən Azərbaycanın BMT yanında daimi nümayəndəsi Yaşar Əliyev, Diasporla İş üzrə Dövlət Komitəsinin sədr muavini Vaqif Seyidbəyov Zəfər Günü münasibətilə soydaşlarımızı təbrik edərək, Müzəffər Ali Baş Komandan İlham Əliyevin rəhbərliyi ilə rəşadətli Azərbaycan Ordusunun Vətən müharibəsində əldə etdiyi şanlı qələbənin tarxi önəmini vurğulayıblar. Tədbirin sonunda Azərbaycan və ABŞ-ın Dövlət himnlərinin sədaları altında iki ölkənin bayraqları ucaldılıb.\nAksiyalarda “Qarabağ Azərbaycandır!”, “Xocalıya ədalət!” “Şuşa, sən azadsan!”, “Terrora yox deyirik!”, “Erməni yalanlarına dur de!” və digər şüarlar səsləndirilib.


CAVAD ZƏRİFİN İSTEFA MƏKTUBU: vəfasızlıqdan şikayətlənən XİN-in sabiq rəhbəri nəyə eyham vurub?\n26 Fevral 2019 - 11:02\nİranın xarici işlər naziri Məhəmməd Cavad Zərif “Instagram”-dakı postunda vəzifəsindən istefa verdiyini açıqlayıb. O, “xidmətimdə olan bütün nöqsanlara” görə üzr istəyərək, “əziz və şərəfli İran xalqına son 67 aya görə” təşəkkür edib.\nPrezident Həsən Ruhani tərəfindən hələ qəbul edilməyən Zərifin istefası Suriyanın dövlət başçısı Bəşər Əsədin xarici işlər naziri olmadan Tehrana səfəri ilə eyni vaxta təsaüf edib. Bu, Zərifin təsirini itirməsinə dair dedi-qodulara səbəb olub.\nZərif iki ildən çox müddətdə altı dünya səlahiyyətlisi ilə nüvə danışıqlarında iştirakçı olub və nəticədə, 2015-ci ilin iyul ayında nüvə razılaşması əldə edilib. ABŞ prezidenti Donald Tramp sazişdən çıxandan sonra Zərif və Avropanın imza sahiləri – Avropa İttifaqı, İngiltərə, Fransa və Almaniya İranla ticarəti dəstəkləmək üçün bir mexanizm yaratmaqla müqaviləni xilas etməyə çalışıblar.\nZərif, Xamnəi və Ruhaninin tapşırığı ilə üzərinə nüvə razılaşmasını xilas etmək vəzifəsi qoyuluş adam idi və istefa xəbəri İran və Avropanın əməkdaşlığına dəhşətli bir zərbə vurur. “Konstruktiv əməkdaşlıq” tərəfdarı olan Ruhani artıq sərt tənzimçlərin güclü təzyiqi altında olacaq.\nPrezident administrasiysının rəhbəri Mahmud Vaizi “tweet”-ində Ruhaninin Zərifin istefasını qəbul etdiyinə dair məlumatları “inkar edib”. Buna baxmayaraq, Zərifin vəzifəsində qalmağa hazır olub-olmadığı da aydın deyil.